لە زنجیرەیەک چالاکیدا ٩ سەربازی تورک کوژران | ROJnews\nدووشەممە, 20 ماي 2019 - 19:02\nچالاكیی گه‌ریلاكانی هه‌په‌گه و یه‌ژاستار دژ به ده‌وڵه‌تی تورك به‌رفرا‌وانتر بووەتەوە، لەو چوارچێوەیەدا لە چەند لە له خواكورك، بۆتان و دێرسم، نۆ سه‌ربازی تورک كوژران و چه‌ندین سه‌ربازیش بریندار بوون.\nدەربارەی نوێترین چالاکی گەریلاکان، ئێوارەی ئەمڕۆ ناوه‌ندی ڕاگه‌یاندنی هێزه‌كانی پاراستنی گه‌ل- هه‌په‌گه ڕاگه‌یه‌نراوێكی بڵاوكرده‌وه.\nلە ڕاگەیەندراوەکەدا هاتووە: له چوارچێوه‌ی هه‌ڵمه‌تی شۆڕشگێڕیی شه‌هید باگه‌ر و شه‌هید ڕۆنیا له هه‌رێمه‌كانی پاراستنی مه‌دیا، کاتژمێر ٠٥:٠٠ی ئێوارەی دوێنێ، هێزه‌كانمان له گردی لێلکان لە هه‌رێمی خواكورك لە باشوری کوردستان دژی سوپای توركی داگیركه‌ر له یه‌ك كاتدا چه‌ند چالاكییه‌كیان ئه‌نجام دا، ڕوون نه‌بوویه‌وه له ئه‌نجامدا چه‌ند سه‌رباز كوژران و برینداربوون، دواتر فڕۆكه جه‌نگییه‌كان و كۆپته‌ره‌كان ده‌وروبه‌ری گردی شه‌هید شه‌ڕان و گردی لێلیكان-یان بۆردومان كرد.\nهەروەها هاتووە: سوپای توركی داگیركه‌ر له دۆڵی عه‌لی درێژ-ی هه‌رێمی خواكورك كامێرای چاودێری و سیسته‌می وه‌رگرتنی وزه‌ی خۆر جێگیر ده‌كەن، یه‌ژا ستار به چالاكییه‌ك ئه‌و سیسته‌مه و كامێراكانی چاودێری كردووه‌ته ئامانج و به‌ته‌واوی له‌ناوی بردوون، له‌و چالاكییانه‌دا هیچ زیانێك به هێزه‌كانمان نه‌گه‌یشتووه.\nهەپەگە ئاماژەی بە ئۆپەراسیۆنێکی سوپای تورک لە ١٧ی ئەم مانگەدا کردووەو ڕایگەیاندووە: سوپای توركی داگیركه‌ر له ناوچه‌ی گوندكره‌مۆ-ی بناری چیای جوودی له شرناخ ده‌ستی به ئۆپه‌راسیۆن كرد، هێزه‌كانمان له چوارچێوه‌ی هه‌ڵمه‌تی تۆڵه‌كردنه‌وه‌ی شه‌هید مه‌دیا ماوا و شه‌هید ڕزگار گه‌ڤه‌ر، ڕۆژێک دواتر و لە ڕێكه‌وتی ١٨ی مانگ چاودێری یه‌كینه‌یه‌كی ئۆپه‌راسیۆنه‌كه‌یان كردووه و كاتژمێر ٠٥:٣٠ ئێوارە لێیان داوه، له ئه‌نجامدا پێنج سه‌ربازی دوژمن كوژران و چەندین سه‌ربازیش بریندار بوون، له‌م چالاكییه‌دا هێزه‌كانمان به‌سه‌لامه‌تی گه‌ڕانه‌وه شوێنه‌كانی خۆیان.\nلە درێژەدا هاتووە: سوپای توركی داگیركه‌ر ڕێكه‌وتی ١١ی ئەم مانگە، له ناوچه‌ی شه‌هید هه‌مزه له‌نێوان ناوچه‌ی گێخیا چه‌ولیك و ناوچه‌ی پوولومووری دێرسم به به‌شداری كۆنترا و جاشه‌كان ده‌ستیان به ئۆپه‌راسیۆنێك كردووه، هەمان ڕۆژ كاتژمێر ٠١:٣٠ نیوەڕۆ كاتێك ئۆپه‌راسیۆنه‌كه ویستوویه‌تی بێته ناوچه‌كه، هێزه‌كانمان له سێ قۆڵه‌وه لێیان داون، له‌م چالاكییه‌دا دوو سه‌رباز كوژراون و سێ سه‌ربازیش برینداربوون، هه‌ر له‌و چالاكییه‌دا هه‌ڤاڵمان شیلان (زیلان ته‌ك) له به‌رانبه‌ر دوژمن قاره‌مانانه شه‌ڕی كردووه و شه‌هید بووه.\nناسنامه‌ی هه‌ڤاڵی شه‌هیدمان وه‌هایه: نازناو: شیلان سێرت، ناو و پاشناو: زیلان ته‌ك، شوێنی له‌دایكبوون: سێرت، ناوی دایك و باوك: ئازیمه - عه‌لائه‌دین، كات و شوێنی شه‌هیدبوون: ١١-٥-٢٠١٩، لە پولوموور.\nهەپەگە وەها بەردەوامیی بە زانیارییەکان داوە: له هه‌مان ڕۆژدا '١١ی مانگ' هێزه‌كانمان چاودێری یه‌كینه‌یه‌كی دوژمنیان كردووه و له‌نزیكه‌وه لێیان داوه، له‌م چالاكییه‌شدا دوو سه‌رباز كوژراون و دووی دیكه‌ش بریندار بوون، دوای چالاكییه‌كه سوپای توركی داگیركه‌ر به كۆپته‌ر سه‌ربازه كوژراو و برینداره‌كانی له ناوچه‌كه ده‌رخستووهتەوە،. له‌م چالاكییه‌دا هێزه‌كانمان به‌سه‌لامه‌تی له ناوچه‌كه كشاونه‌ته‌وه.\nهەپەگە شەهیدبوونی دوو گەریلای وەها ڕاگەیاندووە:" ڕێكه‌وتی ١٣ی ئەم مانگە 'ئایار' ٠٥:٣٠ ئێوارە، فڕۆكه جه‌نگییه‌كان و كۆپته‌ره‌كانی سوپای توركی داگیركه‌ر چەند ناوچه‌كه‌یان بۆردومان كردووه، له‌م بۆردومانانه‌دا دوو هه‌ڤاڵمان شه‌هید بوون كه دواتر ناسنامه‌یان ئاشكرا ده‌كه‌ین".\nهەپەگە بەمشێوەیە کۆتایی بە ڕاگەیەندراوەکەی داوە:"ڕێكه‌وتی ٢٤ی مانگی سێ 'ئادار'، ڕامانگه‌یاندبوو كه له ١٨ی ئاداردا سوپای توركی داگیركه‌ر له گوندی ڕۆڤه‌ر-ی كه‌ربۆران-ی سه‌ر به مێردین ده‌ستی به ئۆپه‌راسیۆنێك كردووه، هێزه‌كانمان دژی ئه‌و ئۆپه‌راسیۆنه چالاكییان كردووه و پێنج سه‌ربازی دوژمن كوژراون، ئێمه ڕامانگه‌یاندبوو كه له‌و چالاكییه‌دا سێ هه‌ڤاڵمان قاره‌مانانه شه‌ڕیان كردووه و شه‌هید بوون و ئەمە ناسنامەکەیانە.\nنازناو: ئاراس نەکەرۆز\nناو و پاشناو: کەمال نادیرە\nناوی دایک و باوک: فریشتە - سوحبەتوڵا\nکات و شوێنی شەھیدبوون: ١٨ی ئاداری ٢٠١٩ - کەربۆران\nنازناو: دڵخواز تۆری\nناو و پاشناو: ئۆرھان تۆک\nشوێنی لەدایکبوون: کەربۆران\nناوی دایک و باوک: ڕابیعە - عەبدوڵا\nنازناو: ڕێبەر بۆتان\nناو و پاشناو: قاسم ساپتک\nناوی دایک و باوک: ھووری - ئەحمەد


محه‌مه‌د ده‌رگه‌ڵه‌یی 18/11/2019 - 22:23 بڵاوکراوەتەوە لە گەلەری\nئێوارەی ئەمڕۆ دووشەممە لە هۆڵی رۆشنبیریی شاری هەولێر دووەمین فیستیڤاڵی كوردستان بۆ میوزیك و گۆرانی بە ناونیشانی (میوزیك و گۆرانی دەنگێك بۆ نیشتیمان) بە بەشداری هەشت گرووپی میوزیك و گۆرانی لە هەر چوار پارچەی كوردستان بەرێوەچوو.\nسەرەتای فیستیڤاڵەكە وەك ڕێزگرتنێك لە ئەزموونی چەند ساڵەی هونەرمەندی میوزیكژەن وریا ئەحمەد، بە خەڵاتی ڕێزلێنان بەو هونەرمەندە فیستیڤاڵەكە دەستی پێكرد، لەلایەن هەردوو گرووپی میوزیك و گۆرانی ڕۆژئاوا و كەركووك چەندین گۆرانی و پارچە میوزیك پێشكەش بە ئامادەبووان كرا.\nفیستیڤاڵی كوردستان بۆ میوزیك و گۆرانی بۆ دووەمین ساڵە بە چاودێری وەزارەتی رۆشنبیری حكومەتی هەرێمی كوردستان و بەرێوەبەرایەتی گشتی رۆشنبیری و هونەری هەولێر ئەنجام دەدرێت، بۆ ئەمساڵیش بۆ ماوەی سێ ڕۆژ بەدەوام دەبێت.\nبۆ ئەمساڵ هەریەكە لە گروپەكانی میوزیكی هەولێر، تیپی مۆسیقای لوڕ لە سلێمانی، تیپی مۆسیقای كەركووك، گروپا ئاوازا سەرحەدێ لە باكوور، گروپی مۆسیقای سەربەخۆبوون لە ڕۆژئاوا، تیپی مۆسیقای رووناك لە ڕۆژهەڵات و تیپا روباد یا موزیكی لە دهۆك بەشدارن.\nبەپێی بەرنامەی كاری فیستیڤاڵەكە كە لەلایەن بەرێوەبەرایەتی گشتی رۆشنبیری و هونەری هەولێر ئامادەكراوە، ڕۆژانە لە كاتژمێر ٥ی ئێوارە لە هۆڵی رۆشنبیری شاری هەولێر كاروچالاكییەكانی فیستیڤاڵەكە دەست بەردەوامی دەبێت.\nگرێبەستی خزمەتگوزاری ڕاوێژكاری لە نێوان هەرێمی كوردستان و یابان واژۆ كرا


به داگیركردنی جه‌رابلوس خه‌ونی سوڵتانی عوسمانیی نایه‌ته‌دی.\nره‌جه‌ب ته‌یب ئه‌ردۆگان به‌چكه سوڵتانی عوسمانلی خوێنرێژی ره‌گه‌زپه‌رست پێش فه‌رمانی داگیركردنی جه‌رابلوس له رۆژی سێشه‌ممه بانگهێشتی مه‌سعود بارزانیكرد بۆ توركیاو پێكه‌وه كۆبوونه‌وه‌و به چروپری باسی بارودۆخی توركیاو كوردستان و ناوچه‌كه‌یان كردو پاشان بارزانی له گه‌ڵ سه‌رۆكی پارتی " دادو گه‌شه‌پێدان" و سه‌رۆك وه‌زیران عه‌لی یه‌لدرم و هه‌ندی به‌رپرسی باڵای توركیا كۆبوونه‌وه‌ی كردو باسی په‌یوه‌ندی نێوان توركیاو كوردستان كراو كه‌س نازانی بارزانی پرسی ده‌وڵه‌ت و سه‌ربه‌خۆێی كوردستانی له گه‌ڵ ئه‌و به‌ر‌پرسانه‌ی توركیا تاوتوێ كرد وه‌ك میدیاكانی پارتی دیموكراتی كوردستان باسیان لێی ئه‌كه‌ن و شایانی باسه به‌ره‌به‌یانی رۆژی چوارشه‌ممه رێكه‌وتی ٢٤/٨/٢٠١٦ هێشتا بارزانی له‌وێ بوو سوپای توركیا به تانك و فرۆكه سنووریان به‌زاندو شارۆچكه‌ی جه‌رابلوسیان داگیر كرد.\nشه‌ڕڤانان له‌چوارچێوه‌ی هێزه‌كانی سوریای دیموكرات به‌شێكی زۆری شاری (مه‌نبج) یان ئازادكرد، به‌ڵام سوپای توركیا به‌هه‌موو شێوه‌یه‌ك یارمه‌تی و هاوكاری ده‌وڵه‌تی ئیسلامی(داعش) ی ئه‌دا، بۆئه‌وه‌ی شاره‌كه ئازاد نه‌كرێته‌وه، چونكه به‌ئازادكردنه‌وه‌ی (مه‌نبج ) شه‌ڕڤانان به ئاسانی ئه‌گه‌نه سه‌ر ده‌ریای ناوه‌ڕاست.\nله پاش سه‌ركه‌وتنی شه‌رڤانان و پاككردنه‌وه‌ی شاری مه‌نبج مه‌به‌ستی توركیا یارمه‌تیدانی ده‌وڵتی ئیسلامی ( داعشه) و، پیلانێكی ئاشكرایه له دژی رۆژئاوای كوردستانه‌و، ئه‌و ده‌سكه‌وتانه‌ی كه به خوێنی شه‌هیدان به‌ده‌س هاتووه‌و، دوژمنانی كورد، ئه‌یانه‌وێتسیستمیخۆبه‌رێوه‌بردن لە رۆژئاوی كوردستان شكست بێنێت و، ئامانجى تورکیا ئه‌وه‌یه که کانتۆنه‌کان یه‌کنه‌گرنه‌وه.\nله‌و رۆژه‌ی خه‌ڵكی سوریا دژ به رژێمی خوێناوی دیكتاتۆری ملهور به‌شار ئه‌لئه‌سه‌د راپه‌ری توركیا به هاندان و پاره‌ی عه‌ره‌بستانی سعودی و وڵاتی قه‌ته‌ر هه‌وڵی ئه‌دا بچێته خاكی سوریاوه‌و، به‌ڵام ئه‌ترسا چونكه بارودۆخه‌كه موركی نیشتمانی پێوه دیار بوو، كه‌سانی عیلمانی رۆڵی به‌رچاویان هه‌بوو، له پاش چه‌ند مانگێك ئیسلامییه‌كان بوون به خاوه‌نی راپه‌رین و، دابه‌شبوون به سه‌ر چه‌ند گروپێكی توندره‌و تیرۆریستی وه‌ك: ده‌وله‌تی ئیسلامی له سوریاو عێراق، جه‌بهه‌ت ئه‌لنوسره‌و ئه‌لجبهه ئه‌لشامییه‌و، جارێكیتر توركیا له‌گه‌ڵ ئه‌نجومه‌نه‌كه‌ی ئه‌سته‌نبوڵ كه‌وته‌كار بۆ چوونه ناو خاكی سوریاو، هاوكات ده‌وڵه‌تی ئیسلامی (داعش) سه‌ریهه‌ڵداو بۆ به فه‌ریادره‌س بۆ رژێمی توركیای تیرۆریست.\nله سه‌ره‌تای هاتنی ده‌وڵه‌تی ئیسلامی (داعش) بۆ ناوچه‌كه له‌لایه‌ن توركیاوه یارمه‌تی ئه‌دران له: پێشوازی كردنیان، ته‌ر‌خانكردنی شوێنی خه‌وتن و حه‌وانه‌و، مه‌شق پێكردن له‌لایه‌ن سوپای توركیاوه‌و، ناردنیان بۆ شه‌ر له عێراق و سوریاو، ده‌رگای نه‌خۆشخانه‌كانی توركیا بۆ تیماركردنی برینداره‌كانیان واڵا بوو، له ساڵی ٢٠١٤ به هاوكاری و پشتگیری پارێزگاری ترسنۆك ئه‌سیل نوجه‌یفی و پاشماوه‌كانی حیزبی به‌عسی عه‌ره‌بی دووه‌م شاری گه‌وره‌ی عێراق (شاری مووسڵیان) داگیركردو، وه‌ك شانۆگه‌رییه‌ك قونسلخانه‌ی توركیا له لایه‌ن چه‌ته‌كانی داعش داگیركراو، چه‌ند كارمه‌ندێك وه‌ك بارمته لایان مانه‌وه.\nده‌وڵه‌تی ئیسلامی ( داعش) توانی بیره نه‌وتییه‌كانی عێراق له ده‌ورو به‌ری مووسڵ و پاڵاوگه‌ی بێجی و بیره‌كانی نزیكی كه‌ركوك كه‌نترۆڵ بكات و، نه‌وت به نرخێكی هه‌رزان ره‌وانه‌ی توركیا بكات و، به‌و هۆیه‌و، نه‌وتی هه‌رزان فرۆشی كوردستان ئابووری توركیا نه‌شونه‌مای كردو، ره‌جه‌ب ته‌یب ئه‌ردۆگان هار بوو په‌لاماری دێهات و شاره كوردییه‌كانیداو، ده‌ستی خوێناوییه به كۆمه‌ڵكوژی كورد له شه‌رناخ، نه‌سێبین، گه‌ڤه‌ر، ئامه‌د، وان، ماردین، جزیره‌و سڵۆبی و ناوچه‌كانی تر.\nله ٣/٨/٢٠١٤ ده‌وله‌تی ئیسلامی ( داعش) هه‌لی بۆ ره‌خساو، هه‌ندێ به‌رپرسی پێشمه‌رگه كه‌مته‌رخه‌م بوون و خیانه‌تیان كردو، به‌رگرییان له خه‌ڵكی سڤیلی ناوچه‌كه نه‌كردو، توانیان شارۆچكه‌ی شه‌نگاڵ داكیر بكه‌ن و، خه‌ڵكه‌كه‌ی (قه‌تل و عام) و زینده‌به‌چاڵیان بكه‌ن و، سه‌دان كه‌س و هه‌زاران ئافره‌ت به‌دیل ببه‌ن و، له داهاتوودا له ژێر ئاڵای ره‌شی داعش و ئه‌ڵلاهو ئه‌كبه‌ر هه‌راجیان كردن و فرۆشران.\nپێشمه‌رگه دلێرو قاره‌مانه‌كانی كوردستان شێرئاسا راپه‌رێن و، سه‌نگه‌ریان لێی گرتن و، له‌و كاته‌وه تا ئێستا شه‌ری پێشمه‌رگه دژ به داعش درێژه‌ی هه‌یه‌و، سه‌روه‌ری زۆریان تۆماركردو و كومه‌ڵێك شه‌هید و بریندار هه‌یه‌و، به درێژایی زیاتر له هه‌زار كێلۆمه‌تر پێشمه‌رگه خوێنی به‌خشیوه‌و ئه‌به‌خشێت بۆ له‌ناوبردنی داعش و، له زۆر شوێن راونراون و ناوچه‌كان پاككراونه‌ته‌وه‌و، هێشتا هه‌ندێ شوێنی تر ماوه شكست به داعش بێنن.\nده‌ستێوه‌ردانی توركیا له‌ناو كاروباری رۆژئاوا له مێژه‌وه ده‌ستیپێكردووه، له شانۆگه‌رییه‌كه‌ی داعش له داگیركردنی قونسلخانه‌ی توركیا له مووسڵ، خه‌نده‌ق لێدان له‌لایه‌ن توركیا و هه‌رێمی كوردستان و، سنوردانان بۆ هاتووچۆی شه‌رفانان یان هێرشكردنه سه‌ر مۆڵگاكانی توركیا له سنووره‌كان، داخستنی ده‌روازه‌ی سێمالكا، پێشوازیكردن له سه‌رۆك و ئه‌ندامانی ئه‌نجومه‌نه‌كه‌ی ئه‌سته‌نبوڵ بۆ نموونه: عه‌بدولباست سه‌یدا، ئه‌حمه‌د عاسی ئه‌لجه‌ربا ئه‌لشه‌مه‌ری و خالد ئه‌لخۆجه ئه‌لتوركمانی و، هه‌رسێكیان دژ به په‌یه‌ده‌و شه‌رڤانان بوون.\nتورکیا و چه‌ته‌کانى هاوپه‌یمانى هێرشیان کرده سه‌ر جه‌رابلوس و به رێکه‌وتنێک له‌گه‌ڵ داعش، له ماوه‌یه‌کى که‌مدا ئه‌و شاره‌یان داگیر کردو، هێرشكردن بۆ سه‌ر جه‌رابلوس ده‌مێكه نه‌خشه‌و پلانی بۆ دانراوه‌و له به‌رچاوان بوو، چونكه توركیا له سه‌ره‌تای راپه‌رینی سوریا ئه‌یویست هه‌موو شتێك به گشتی و، راپه‌رینی خه‌ڵك به تایبه‌تی بخاته ژێر ركێفی خوێ و، داگیركردنی جه‌رابلوس بۆ ئه‌وه‌یه كۆبانێ له گه‌ڵ عه‌فرین یه‌كنه‌كرنه‌وه‌و، كورد نه‌توانێت بگاته ده‌ریایی ناوه‌راست.\nپێشتر دیكتاتۆر سه‌دام حوسه‌ێن له گرتنی كوێت ناوی شه‌ره‌كه‌ی عێراق له گه‌ڵ سی وڵاتدا به ئوم ئه‌لمه‌عارك ( دایكی شه‌ره‌كان) ناوناو، له كۆتاییدا دۆراوو، كوێتیش له چنگی رزگاری بوو، ئه‌مرۆ به‌چكه سوڵتانه‌كه‌ی عوسمانلی ناوی پرۆسه‌ی داگیركردنی جه‌رابلوس نا به ( قه‌ڵغانی فورات) و، دیاره دیكتاتۆرو خوێنرێژو خوێنمژ وه‌ك یه‌ك بیر ئه‌كه‌نه‌وه‌و، به دووای وشه‌ی زه‌ق بۆ كرده‌وه نادروسته‌كانیان ئه‌دۆزنه‌وه‌و، له كۆتاییدا تووشی ریسوای و شه‌رمه‌زاری ئه‌بنه‌وه.\nكورد زیاتر له ٤٠ ملیۆن كه‌سه‌و دابه‌شكراون به سه‌ر سوریاو توركیاو ئێران و عێراق و، سه‌ره‌رای ئه‌وه‌ش سه‌ركه‌وتنیان به سه‌ر داعش تۆمار كردووه‌و، هه‌ر له به‌ر ئه‌وه‌یه ئه‌مریكا گره‌وی له سه‌ر كردوون و، واشنتۆن ئاواته‌خوازه ده‌وڵه‌تێكیان له سه‌ر خاكی سوریا هه‌بێت، به‌ڵام رژێمه‌كه‌ی ئه‌ردۆگانی تیرۆریست به‌وه خۆشحاڵ نییه‌و، له ناخه‌وه دژایه‌تی ئه‌كات.\nهه‌موو ئاراسته‌كان جه‌خت له‌وه ئه‌كه‌نه‌وه توركیا له رێی رووداوو و ئاشتبوونه‌وه‌ی هه‌مه‌جۆر له گه‌ڵ رۆسیاو ئه‌مریكاو وڵاتانی تر توانی یه‌كێك له ئامانجه‌كانی جێبه‌جێ بكات و، پێش سال و نیوێك راگه‌یه‌نرا كه ئه‌مریكاو توركیاو عه‌ره‌بستانی سعودی مه‌شق به 5 هه‌زار كه‌سی شه‌ركه‌ر ئه‌كه‌ن له تاقمی ئۆپه‌زسیۆنی سوریا به هیوای ناردیان بۆ شه‌ر له دژ هێزه چه‌كداره‌كانی حكومه‌تی سوریاو، وا ئه‌مرۆ به هۆی داگیركردنی جه‌رابلوس 5 هه‌زار له‌وانه‌ی مه‌شقیان پێ كرابوو ره‌وانه‌ی خاكی سوریا كران و، بەپێی رێککەوتنی نێوان ئۆردوگان سەرۆکی تورکیاو بارزانی، هێزێکی پێشمەرگەی رۆژئاوا بە ئاڵای کوردستانەوە چوونەتە نێو خاکی تورکیاوەوەو له جەرابلوس نیشته‌جی بوون و، هه‌ندێ لایه‌ن پێیان خۆشه‌و پێشوازی لێئه‌كه‌ن و، لایه‌نی تر ئه‌وه‌ی پێ باش نییه‌و، لایه‌نی سێیه‌م بێده‌نگن و، لایه‌نی چواره‌م دوودڵن به‌ڵام لایه‌نی پێنجه‌م هوشیاری ئه‌دات و ترس دایگرتووه له كۆكردنه‌وه‌ی رق و كینه‌و و شه‌ری ره‌گه‌زی و تایفه‌گه‌ری و مه‌زهه‌بی.\nدیاره هەر هێزێک پێشمەرگەی رۆژئاوا، یان پێشمەرگەی سەر بە هەرێمی باشووری کوردستان لە گەڵ سووپای تورکیا بچێتە ناو خاكی سوریا ئەوە ستراتیژی تورکیا لە سوریا جێ بەجێ ئه‌كات و، ئەو هه‌نگاوه مینێکی تورکیایە بۆ دورستکردنی شەڕی نێوان کوردو کوردو، ئه‌وه‌ش سه‌نگ و پێگه‌ی كوردلاواز ئه‌كات و، هی دوژمن به‌هێزتر.\nهێرشی توركیاو داگیركردنی جه‌رابلوس بۆ نه‌مانی ده‌وڵه‌تی ئیسلامی ( داعش) نییه‌و، بۆ لێدانی یه‌په‌گه‌یه له رۆژئاوای كوردستان و، هه‌ر بۆ نموونه‌و، بەپێی هەواڵی میدیاكانی نزیك لەپەیەدە سوپای توركیا بۆردومانی سەنگەرەكانی هێزەكانی یەپەگەو یەپەژەی كردوە لە كانتۆنی جەزیرە.\nئاژانسی ئه‌نادۆڵی ره‌سمی توركیا رایگه‌یاندووه كه له كۆبوونه‌وه‌ی نێوان ره‌جه‌ب ته‌یب ئه‌ردۆگان و مه‌سعود بارزانیدا پرسی به‌ره‌نگاربوونه‌وه‌ی داعش و پ.ك.ك تاوتوێ كراوه‌و، ئه‌وه‌ی جێی ئاماژه‌یه هه‌ردولا كۆكبوون له سه‌ر دانانی داعش و پ.ك.ك له یه‌ك ترازووداو، ئه‌ردۆگان و بارزانی ئه‌و دوو لایه‌نه‌یان به تیرۆریست ناوبردووه.\nدەستێوەردانی تورکیا لە جەرابلوس، پێشێلکردنی سەروەریی سوریایە و داگیرکردنی خاکەکەیەتی و هەوڵدانە بۆ تۆڵەکردنەوەی دۆڕاندنەکانی داعش لە منبیج و راگەیاندنی شەڕە لە دژی پرۆسه‌ی دیموکراتی و پرۆژەی فیدراڵی، ئەمەش واتا راگەیاندنی شەڕ دژی هەموو پێکهاتەکانی سوریایه.\nرەجەب تەییپ ئەردۆگان لە بارەی ناردنی هێزە سەربازیەکانی سوپای تورکیا بەرەو جەرابلوس قسەی کرد و ئاشکرای کرد کە ئامانجی ئەوان نەک داعشه بەڵکو هێزەكانی کوردو دیموکراتیخوازەکانی سوریایە و هەڕەشەی لە ڕۆژئاوای کوردستان کردو، له ئێستادا پلانگێرییه‌ک دژى کورد به‌ڕێوه ئه‌چێت، له‌و پلانگێرییه‌ش تورکیا ڕۆڵى سه‌ره‌کى تێدا ئه‌گێرێت و، به‌ئاشکراش له‌کاتێکدا کورد له‌باکور ئه‌کوژێت، هه‌روه‌ها مه‌نبج‌و جه‌رابلوس بۆردومان ئه‌کات‌و له‌باشوریش به‌فڕۆکه خه‌ڵک ئه‌کوژێت.\nدژایه‌تیكردنی کورد هه‌موو دۆژمنانیه‌كئه‌خات‌و، به‌رده‌وام کارله‌سه‌ر ئه‌وه ئه‌که‌ن کوردى پارچه‌کانی كوردستان بده‌نبه كژی یه‌کترداو، له‌و هه‌وڵه‌شدا سه‌رکه‌وتووبوون، بۆ نموونه کاتێک تورکیا په‌یوه‌ندى له‌گه‌ڵ هه‌رێم ئه‌به‌ستێت، به‌ڵام کوردى باکور به‌تیرۆرست ته‌ماشا ئه‌کات‌و خه‌ڵکى باکورو ڕۆژئاوا ئه‌كوژێت.\nوەزارەتی دەرەوەی سوریا لەسەر ئۆپەراسیۆنی توركیا بۆ سەر جەرابلوس هاتە دەنگ‌و، لەبەیاننامەیەكدا رایگەیاندوە كە ئەو كارەی توركیا پێشێلكردنی سەرەوەری خاكی سوریایەو، جەختیكردوەتەوە كە توركیا لەجیاتی ئەوەی سەروەری خاكی سوریا ببەزێنێت باشترە دەروازە سنوریەكانی بە رووی رێكخراوی داعش دادابخات كە چەند ساڵێكە بە روویاندا كراوەیە و، یه‌كینه‌كانی پاراستنی گه‌ل (یه‌په‌گه) رایگه‌یاند كه ئه‌وه‌ی توركیا له خاكی جه‌رابلوسدا ئه‌یكاتده‌ستوه‌ردانێكی دوژمنكارانه‌یه‌و، هه‌موو بوونێكی سه‌ربازی توركیا له‌سه‌ر خاكی سوریاو كوردستان ره‌تئه‌كه‌ینه‌وه‌و، له‌گه‌ڵ ئه‌وانه‌دا نین كه له راستیدا پشتیگریی و پشتیوانی له داعش و گروپه تیرۆریسته‌كان ئه‌كه‌ن.\nسەرۆکیهەرێمیکوردستانوردەکارییگفتوگۆکانیلەگەڵبەرپرسانیباڵایتورکیاڕاگەیاندوئەوەیئاشکراکردکەبارودۆخیناوچەکەهەستیارەوگۆڕانکارییگەورەبەڕێوەیەو، به‌ڵام تا ئێستا هیچ دیار نییه‌و، هاوڵاتیان ئه‌پرسن و ئه‌ڵێن: ئه‌بێ ئه‌و گۆرانكارییه چی بێت؟ ئایا له به‌رژه‌وه‌ندی خۆمانه یان له به‌رژه‌وه‌ندی توركیایه؟ هه‌رچی بێت گرنگ نییه‌و، ته‌نها دلخۆشكه‌ره‌یه و، كورد به ته‌مای راگه‌یاندنی سه‌ربه‌خۆیی و ده‌وڵه‌تی كوردستانه‌و، توركیای تیرۆریست دژ به‌و مافه ره‌وایه‌ی كوردانه.\nكارێكی سروشتییه جیاوازی له نێوان حیزبه‌كانی توركیا به‌رامبه‌ر به پرس و كێشه‌كانی وڵات هه‌بێت، به‌ڵام به‌رامبه‌ر به هه‌وڵه‌كانی دامه‌زراندنی ده‌وڵه‌تی كوردستان هه‌ر هه‌موویان یه‌كئه‌گرنه‌وه‌و دژایه‌تی ئه‌كه‌ن و، ترسیان له بوونی چه‌ندین ملیۆن كورده كه چاوه‌روانی سه‌ربه‌خۆیی و ده‌وڵه‌ته‌و، به پاساوی یه‌كێتی خاكی توركیا هه‌ر هه‌موویان واز له جیاوازی نێوانیان ئه‌هێنن.\nزیاتر له چوار ساڵه توركیا هه‌وڵ ئه‌دات نه‌چێته ناو زه‌لكاوی سوریاوه‌و، پێی باش بووه چاوه‌روان بێت، بۆ ئه‌وه‌ی لایه‌نه‌كان ئازاد بن له هه‌راو شه‌ری ناوخۆیان، به‌ڵام ئه‌مرۆ كه زانیان یه‌كینه‌كانی پاراستنی گه‌ل به‌و په‌ری ئازایه‌تییه‌وه داعش له‌ناو ئه‌به‌ن و، شوێن و شاره‌كان پاك ئه‌كه‌نه‌وه‌و، به‌ره‌و عه‌فرین ئه‌كشێن و، جه‌رابلوس شوێنێكی گرنگه‌و، رۆژهه‌ڵاتی سوریا به رۆژئاوا ئه‌به‌ستێته‌وه‌و، خاڵێكی ئیستراتیجییه‌و، له‌وانه‌یه كانتونه‌كان پێكه‌وه ببه‌ستێته‌وه‌و، كورد بگاته شاری حه‌ڵه‌ب كه چه‌ند گه‌ره‌كێكی به‌ده‌ستی كورده‌وه‌یه‌و، له پاش سه‌ركه‌وتنی یه‌كینه‌كان به سه‌ر دوژمندا له شاری حه‌سه‌كه، توركیا ناچار بوو جه‌رابلوس بگرێت و، خه‌ونه‌كه‌ی بێته‌دی و، بخزێته ناو زه‌لكاوی سوریاوه.\nهێرشكردنی سوپای توركیابۆسەررۆژئاوایكوردستان، هێرشكردنه‌بۆسەرهەمووگەلیكوردو، له پاش پاككردنه‌وه‌ی شاری ( مه‌نبج) و، ده‌ركردنی داعشده‌ستبه‌جێ توركیا كه‌وته خۆ ئاماده‌كردن و،دەستی بەئۆپەراسیۆنێكی فراوان كرد بۆ كۆنتڕۆڵكردنەوەی شارۆچكەی جەرابلوس، كە ماوەی چەند ساڵێكە لەدەست چەكدارانی داعشدا بوو، ئامانجی ئۆپه‌راسیۆنه‌كه دوو ئامانج بوو، یه‌كه‌م ئاسایشی سنووره‌كان بخرێنه ژێر گره‌نتی‌و ركێفی سوپای توركیاو دوه‌میش، په‌یه‌ده‌و یه‌په‌گه له‌وێ نه‌مێنن. ئه‌وه‌ی جێی ئاماژه‌و خۆشحاڵییه كورد له هه‌موو لایه‌ك توركیا ریسواو شه‌رمه‌زار ئه‌كه‌ن و، ره‌خنه له مه‌سعود بارزانی ئه‌گرن و، هه‌ر له میانه‌ی ئه‌و خۆشحاڵییه شاندێکى حیزبى دیموکراتى کوردستانى ئێران سه‌ردانى نوێنه‌رایه‌تى کانتۆنه‌کانى رۆژئاواى کوردستانیان کرد و پشتیوانى خۆیان بۆ شۆڕشى رۆژئاوا نیشانداو، ئاماژه‌شیان به‌وه کرد، که له‌شکرکێشى تورکیا بۆ ئه‌وه‌یه رێگه له یه‌کگرتنه‌وه‌ى کانتۆنه‌کانى رۆژئاوا بگرێت.\nکه‌ریم مه‌هده‌وى، به‌رپرسى په‌یوه‌ندییه‌کانى حیزبى دیموکراتى کوردستانى ئێران، له لێدوانێکدا بۆ ئاژانسى هه‌واڵى رۆژنیوز، وتى: ئێمه وه‌کو حیزبى دیموکرات دۆستى ته‌ڤگه‌رى ئازادیخوازى گه‌لى رۆژئاواى کوردستانین، ئێمه چه‌ندین جارى دیکه‌ش له‌گه‌ڵ ئه‌وان سه‌ردان و چاوپێکه‌وتنمان هه‌بووه. وتیشى: ئامانجى تورکیا ئه‌وه‌یه که کانتۆنه‌کان یه‌کنه‌گرنه‌وه‌و،هێرشى تورکیا له‌سه‌ر جه‌رابلوس داگیرکارییه‌و، ئێمه هه‌موو ئه‌و هێرشانه شه‌رمه‌زار ئه‌که‌ین که له دژى رۆژئاواى کوردستان پێک دێت.\nجارێكی تر عه‌لی قه‌ره‌داغی سەرۆکی یەکێتی زانایانی موسڵمانان و، سه‌رۆكی رابیته‌ی ئیسلامی سه‌باره‌ت به چوونی سوپای توركیا بۆ ناو خاكی سوریا خۆی تێ هه‌ڵقورتان و، وه‌ك پیشه‌ی هه‌میشه‌یی كه‌وته هه‌له‌كه سه‌ماو پشتگیری توركیاو، ئه‌مه‌ش جاری یه‌كه‌م نییه‌و، عەلی قەرەداغی ماوەیەکە بەهەموو شێوەیەک پشتگیری له سیاسەتی رژێمی توركیای خوێنرێژئه‌کات ، لە دووا هەڵوێسته‌كانی و لەشکرکێشی سووپای تورکیا بۆ سەر شاری جەرابلوس کە ناوچەیەکی ستراتیژیە بۆ کوردو ئه‌کەوێتە نێوان هەردوو کانتۆنی کوبانێ و عه‌فرین و شارەکانی رۆژئاوای کوردستان پێکەوە ئه‌بەستێت، بە هەنگاوێکی راستەقینە ناوزەد كرد.


شاكیرا تا حوزێرانی داهاتوو گۆرانی ناڵێت\nشاكیرای هونەرمەندی كۆڵۆمبی بە رەگەز لوبنانی رایگەیاند بەهۆی نالەباری تەندروستی گەروویەوە ناتوانێت تا مانگی حوزێرانی داهاتوو گۆرانی بڵێت.\nشاكیرا لە نامەیەكی تایبەت لەسەر ئەنستگرام زۆر سوپاسی جەماوەرەكەی و هەوادارانی دەكات و دەڵێت بۆم دەركەوت دەنگم بە تەنها موڵكی خۆم نییە بەڵكو بە زۆری بۆ جەماوەرەكەمە. دواتر دەڵێت:” ئاواتەخوازبووم تەندروستیم باشتر بێت و بریا بمتوانیایە لە ئاهەنگەكانی سەری ساڵ بەشداربم، بەڵام پزیشكەكانم رێنماییم دەكەن و هێشتا بۆ ئەو كارە زووەو دەبێت تا دوای پشكنینی مانگی حوزێران هیچ ئەدایەكی هونەریم نەبێت نەبادە نەخۆشیەكەم زیاتر تەشەنەبكات”.\nهەر سەبارەت بە شاكیرا كامێراكانی پاپاراتزێ چەندین وێنەی شاكیرایان لەگەڵ جیرالد پیكێی خۆشەویستی و منداڵەكەیان گرتووە لە كاتێكدا لە فڕۆكەخانەی جۆن كینیدی لە ویلایەتی نیویۆرك پێكەوەبوونە.\nئەم وێنانە ئەو دەنگۆیانە بە درەخەنەوە گوایە لە خۆشەویستەكەی جیابۆتەوە، پڕوپاگەندەی جیابوونەوەشی لە خۆشەویستەكەی زیاتر دەگەڕێتەوە بۆ ئەو نەیارانەی كە لە بانگەشەی سەربەخۆیی بوونی هەرێمی كاتالۆنیا لە ئیسپانیاوە كاریدەكرد و بەو هۆیەوە دژایەتی زۆرتركراو كار گەیشتە دەستوەردان بە ژیانی تایبەتی ناوبراو.\n 1007 جار بینراوه\n1/6/2018 10:32:02 AM


ژنان دەتوانن ببنە سەرکردە\nلە بارەی ژنی سەركردەوە...\nلەم رۆژەدا "هەشتی مارس" كە بە رۆژی ژنان دیاریكراوە و ناسێنراوە، دەمەوێت لەسەر پرسی بەسەركردەبونی ژنان بدوێم و پێموایە نابێت چوارچێوەی قسەكانمان تەنیا لەبارەی نەهێشتنی توندوتیژی دژی ژنان و داواكاری بێت بۆ پێدانی دەرفەتی زیاتر بەژنان، ژنان دەبێت هەنگاوبنێن و پەرە بەخۆیان بدەن و بونی خۆیان بسەلمێنن.\nكاتێک ژنان باوەڕیان بەخۆیان و ئامانجەكانیان بو ئەوا نابێت وەڵامی ئەو تۆمەتانە بدەنەوە كە لەدواوەیان دەكرێت و دەبێت بەئیرادەوە بۆگەیشتن بەپێگەی شایستەی خۆیان هەنگاوبنێن.\nلە كۆمەڵگەی ئێمەدا باسكردن لە سەركردە بە زۆری لەبواری سیاسییدا چڕكراوەتەوە بەتایبەتی لە پیاوانی سیاسیی، لەكاتێكدا دەشێت سەركردە لەبواری جۆراوجۆری ئابوری و كۆمەڵایەتیی و پەروەردە و ئیدارییدا...هتد بون و رۆڵی هەبێت، ئەمە سەرەڕای ئەوەی سەركردایەتیی كردنی كۆمەڵ بەشێوەیەكی گشتیی مۆركی پیاوانەی لێدراوە و هەركات باس لەپرسی بەسەركردە بونی ژن دەكرێت چەندین سەرنج و گفتوگۆی لێدەكەوێتەوە، زۆرجاریش دوچاری بەرهەڵستی وبەرەنگاریی دەبینەوە، هۆکارێکی گرنگ بونی کولتور و ژینگە سۆسیۆلۆژییەکەیە کە ژن قبوڵناکات، بۆیە پرسی بەسەركردەبونی ژن پرسێكە پێویستی بەهۆشیارییەكی قوڵ وئامادەگییەكی تەواو هەیە لەلایەن ژنانەوە. پرسی بەسەركردە بون بریتییە لە باوەڕبەخۆبون و سوربون و باوەڕهێنانی كۆمەڵگا بەوەی كە ژنانیش هاوشانی پیاوان دەتوانن ببنەسەركردە وپێشڕەو لەكۆمەڵگەدا.\nدەتوانین بڵێین سەركردایەتی هونەرێكە كە لەڕێگەیەوە دەتوانرێت كاریگەری بخرێتە سەر تاك و کۆمەڵگا بۆ بەڕێوەبردنیان، بەڵام بێگومان سیفەتی بە سەركردەبونیش لەخۆیەوە یاخود لەهیچەوە نایەت، بەڵكو دەبێت خەسڵەت گەل و توانا و لێهاتویەك لەمرۆڤدا هەبێ لەڕوی بیر و ئەداو كارو كردەوە، كە ئەمەش لەوانی تری جیابكاتەوە. هەمو مرۆڤێك ناتوانێ ببێتە سەركردە بەڵام هەموسەركردەكان لەبوارەجیاجیاكاندا لەكۆتایدا مرۆڤن.\nلەكۆمەڵگەی ئێمەدا هێشتا بەربەست و لەمپەر هەن لەبەردەم ژنان بۆگەیشتن بە ناوەندە باڵاكانی بڕیاردان و بەسەركردەبونیان، ئەم پرسەش بەسانایی قبوڵ ناكرێت، ئەمەش پەیوەندی بەئەقڵیەتی كۆمەڵگە و دەسەڵاتدار و سیاسییەكانەوەیە، كەتائەم ساتەش زۆربەی زۆری جومگەكانی بەڕێوەبردن و حوكمداری لەكوردستان لەلایەن پیاوانەوە قۆرخكراون. باوەڕێكی پتەو لەنێو پارتەكانی كوردستان و كۆمەڵگەدا بەبونی ژنان نییە لەو پێگەیەدا، ئەمەش بەپێچەوانەی سیستەمە دیموكراسیی و شارستانییەكان كە تەنیا تواناو لێهاتوی مرۆڤەكان دەبنە پێوەر بۆهەڵبژاردنی كەسەكان بۆ جومگەكانی حوكمڕانی نەك رەگەزەكەی، بەڵام لەگەڵ هەمو ئەمانەشدا دەتوانین بڵێین لەماوەی ئەم چەندساڵەی دوایدا گۆڕانكاریەك لەكۆمەڵگەی كوردییدا رویداوە و بەهۆیەوە رۆژ بەڕۆژ ژنان لە سەرجەم بوارەجیاوازەكانی ژیان جێ پەنجەی خۆیان دەنەخشێنن، بەشدارن لەبەڕێوەبردنی كۆمەڵگەکەیان.\nئەوەی ماوەتەوە بڵێین ئەوەیە كە دەبێت ژنان بەردەوام و جەسورانە بەئیرادەیەكی پۆڵایین و سەربەخۆوە روبەڕوی لەمپەر و ئاڵنگاڕییەكان ببنەوە و وزە و تواناكانیان بۆ ئاقاری بەدیهێنانی ئامانجەكانیان و بەڕێوەبردنی جومگەکانی كۆمەڵگە ئاڕاستە بكەن.\nدەبینین سەرۆکی وڵاتانی ئەڵمانیا و بەڕیتانیا ژنن، ئەمدو دەوڵەتەش دو لەدەوڵەتە زلهێزەکانی دونیان.


لە کاتی پێشکەشکردنی یەکێک لە وانەکانم لە خولێکی تایبەت بەپیاوان، تێبینم کرد یەکێک لە پیاوەکان رووخساری تێکچوو و فرمێسکێک بە روومەتەکانی دا ھاتنە خوار، لەو کاتەش باسی یەکێک لە ھونەرەکانی مامەڵەکردنم دەکرد لەگەڵ منداڵان و چۆنیەتی گوێرایەلیان.\nلەکاتی پشووەکە، پیاوەکە ھاتە لام و بەتەنیا قسەی لەگەڵ کردم و گوتی : دەزانی بۆ کاریگەر بووم بەبابەتی خولەکە و فرمێسکەکانم ھاتنە خوار؟ منیش گوتم : نەخێر !! پیاوەکە گوتی : کوڕێکم ھەیە تەمەنی ١٧ ساڵە و ماوەی پێنج ساڵە قسەی لەگەڵ ناکەم چونکە بەقسەم ناکات و لەگەڵ ھاوڕێی خراپ دەگەڕێت و جگەرە دەکێشێت و خوورەوشتی زۆر خراپە، ھەروەھا نوێژ ناکات و رێز لەدایکی ناگرێت، بۆیە منیش چیتر قسەم لەگەڵ نەکرد و پارەم پێی نەدا و ژوورێکم لەسەربان بۆی دروست کرد، بەڵام بەم کارانە تەمبێ نەبوو و نازانم ئێستا چی بکەم، بەڵام ووتەکانت دەربارەی گفتوگۆ وەک چارەسەرێکی سیحراوی بۆ چارەسەرکردنی گرفتەکان کاری لێکردم، بۆیە بەچی ئامۆژگاریم دەکەیت؟\nئایا بەردەوام بم لە گوێپێنەدانی یاخود پەیوەندی لەگەڵ دروست بکەمەوە ؟؟ ئەگەر پێشم دەڵێیت بگەرێوە لای، ئایا بەچ شێوازێک بێت!!\nمنیش پێم گووت پێویستە ئەمڕۆ لەگەڵی ئاشت ببیتەوە نەک بەیانی، ئەو کارەی کورەکەت کردی ھەڵەیە بەڵام قسەنەکردن لەگەڵ کورەکەت بۆ ماوەی پێنج ساڵ ئەویش ھەڵەیە، پێی بڵێ کە قسەنەکردنت لەگەڵی بۆ ماوەی پێنج ساڵ ھەڵەبوو پێویستە لەسەری باش بێت لەگەڵ دایک و باوکی، خورەوشتیشی باش بێت، پیاوەکە گوتی ئەمن باوکی ئەوم، چۆن داوای لێبوردنی لێبکەم، ئێمە لەسەر ئەو جۆرە پەروەردە نەکراوین کە باوک داوای لێبوردن لە کورەکەی بکات!!\nمنیش گوتم : برام ھەڵە گەورە و بچووک نازانێت، بەڵکو پێویستە لەسەر ئەوەی ھەڵەی کردووە، داوای لێبوردن بکات، پیاوەکە قسەکانی منی بەدڵ نەبوو، بۆیە بەردەوام بووین لە خولەکە و رۆژی یەکەم تەواو بوو، لەرۆژی دووەم پیاوەکە بەرووخسارێکی گەشەوە ھاتە لام، منیش دڵخۆش بووم بە دڵخۆشی ئەو و پێم گووت : چ ھەواڵێکی خۆش ھەیە؟\nگووتم دەی پێم بڵێ، ئەویش گووتی : دوێنێ ئێوارە سەعات ١٠ چوومە لای کورەکەم و کاتێک دەرگای بۆ کردمەوە پێم گووت: رۆڵە داوای لێبوردنت لێدەکەم چونکە من ماوەی پێنج ساڵە قسە لەگەڵ تۆ ناکەم، کورەکەم باوەری نەکرد و یەکسەر خۆی بەباوەشم کرد و سەری خستە سەر سینگم، دەستی کرد بەگریان منیش لەگەڵی دەگریام، دواتر گووتی باوکە بڵێ چیت دەوێ من وادەکەم و بەھیچ شێوەیەک لە فەرمانی تۆ دەرناچم .\nئەمە ھەواڵێکی خۆشبوو بۆ سەرجەم بەشداربووانی خولەکە، راستە ھەڵە گەورە و بچووک ناناسێت، دەگێرنەوە دەڵێن لەیەکێک لە غەزاکانی موسڵمانان، پێغەمبەر (دروودی خوای له‌سه‌ر بێت) ریزەکانی رێک دەخست و دارەکەی لە زگی یەکێک لە یاوەرەکانی دا بۆ ئەوەی ریزەکە راست بکات، ئەم ھاوەڵەی پێغەمبەر (ره‌زای خوای لێ بێت) داوای ھەقی خۆی کرد لە پێغەمبەر (دروودی خوای له‌سه‌ر بێت) کە چۆن لە زگی داوە . پێغەمبەریش (دروودی خوای له‌سه‌ر بێت) زگی خۆی نیشاندا و دارەکەی دەایە دەست و داوای لێکرد ھەقی خۆی وەربگرێتەوە، بەڵام ھاوەڵەکە زگی پێغەمبەری ماچ کرد . پێغەمبەریش (دروودی خوای له‌سه‌ر بێت) پێی گووت : بۆچی وات کرد، ئەویش گووتی: دەمەوەێ دوا کارم لەسەر دونیا پێستم بەر پێستت بکەوێت، ئەم ھاوەڵەش لەم غەزایە کوژرا.\nئەگەر باوک لەبەرامبەر رۆڵەکانی ھەڵەی کرد و داوای لێبوردنی کرد، بەم شێوەیە فێریان دەکات لەکاتی ھەڵەکردن پێویستە داوای لێبوردن بکەن، ئەگەر داوای لێبوردنیش نەکات ئەوا فێری خۆ بەزل زانینیان دەکات بێ ئەوەی ھەست بکات، .. ئەم قسانەم لەیەکێک لە دانیشتنەکان دەکرد لە شاری بوستن لە ئەمەریکا و لەم دانیشتنە ھاورێیەکی خۆشەویستم لەوێ بوو، ئەویش رووداوێکی بۆ گێڕامەوەی کەبەسەر ھاتووە لەگەڵ کوڕەکەی،\nگووتی لەگەڵ کورەکەم بەپەرتوکێکی پلاستێکی یاریمان دەکرد و لەناکاو کتێبەکە بەرووخساری کورەکەم کەوت و برینداری کرد، منیش زوو باوەشم پێیدا کرد و چەند جارێک داوای لێبوردنم لێکرد تا ئەوکاتەی ھەستم کرد کورەکەم زۆر خۆشحاڵە بەم داوای لێبوردنە، کاتێکیش گەیاندمە نەخۆشخانە بۆ چارەسەری و دکتۆرەکان پرسیان ئەوە بە چی وات لێھاتووە ؟\nگووتی : لەگەڵ کەسێک بە کتێبێکی پلاستیکی یاریمان دەکرد و رووخسارم برینداربوو، بە ھیچ شێوەیک نەیگووت باوکم ئەو کەسە بووە.\nدواتر گووتی: ھەستم کرد شێوازی داوای لیبوردنەکەم کاری لێکردبوو بۆیە ناوی منی نەھێنا .\nھاورێیەکی دیکەش کە دكتۆرە لە بورای پەرەوەردە بۆی گێرامەوە و گووتی : جارێکیان زۆر توورەبووم لەیەکێک لە کورەکانم بۆیە زۆر جنێوم پێدا و سوکایەتیم پێیکرد، بەڵام دواتر ھەستم بەھەڵەی خۆم کرد و داوای لێبوردنم لێیکرد، بۆیە پەیوەندەییکەمان وەک جارانی لێھاتەوە، بەڵکو باشتریش بوو .\nدانپێدانان بە ھەڵە کردن، گەورە و بچووک ناناسێت و جیاوازی ناکات لە نێوان باوک و کوڕ.\nوه‌رگێران: گروپی مای سپێلكارد\n11 مانگ پێشتر - Jan 18 2021 2:07PM


ئاماری نوێی کۆرۆنا لە هەرێمی کوردستان: 591 کەس تووشی کۆرۆنا بوون\nنووسەرێکی کورد لە رۆژهەڵاتی کوردستان دەست‌بەسەر کرا\n2020-08-31 [02:21 AM]\nوەزارەتی تەندروستیی حکومەتی هەرێمی کوردستان ئاماری 24 کاژێری رابردووی تایبەت بە ڤایرۆسی کۆرۆنای بڵاوکردەوە و رایگەیاند، 591 تووشبووی نوێی کۆرۆنا دەستنیشانکراون، 25 تووشبوو گیانیان لەدەستداوە و 370 تووشبوو چاکبوونەتەوە.\nبەپێی ئاماری وەزارەتی تەندروستی، لە 24 کاژێری رابردوودا پێنج هەزار و 211 پشکنینی تایبەت بە ڤایرۆسی کۆرۆنا کراون، ئەنجامی پشکنینی 591 پشکنین پۆزەتیڤ بوون، کە بەپێی پارێزگاکان بەمشێوەیە: 243 لە دهۆک، 169 لە هەولێر، 149 لە سلێمانی و 30 لە هەڵەبجە.\n25 تووشبووی دیکەی کۆرۆناش گیانیان لەدەستداوە کە 13یان لە سنووری پارێزگای سلێمانی، 9یان لە سنووری پارێزگای هەولێر و سیانیشیان لە سنووری پارێزگای دهۆکن.\nهاوکات 370 تووشبووی ڤایرۆسەکەش چاکبوونەتەوە کە 255یان لە سنووری هەولێر، 95یان لە سنووری سلێمانی و 20یشیان لە سنووری پارێزگای هەڵەبجەن.\nئێستا ژمارەی تووشبووانی دەستنیشانکراوی ڤایرۆسی کۆرۆنا لە هەرێمی کوردستان گەیشتووەتە 28 هەزار و 752 کەس، 18 هەزار و 49 تووشبوویان چاکبوونەتەوە و هەزار و 74 تووشبووش گیانیان لەدەستداوە، نۆ هەزار و 629 تووشبووی دەستنیشانکراویش چارەسەر وەردەگرن.\nدەقی راگەیێندراوی وەزارەتی تەندروستیی حکومەتی هەرێمی کوردستان:\nڕاگەیاندراوی (٢٤) کاتژمێری تایبەت بە نەخۆشی ڤایرۆسی کۆڕۆنای نوێ COVID19 ژمارە (١٨٧)\n١. کەرەنتین: (هیچ هاوڵاتیەکی نوێ کەرەنتین نەکراوە)\n٤١ هاوڵاتی لە کەرەنتینن لە ١ شوێنی جیاواز لە پارێزگای دهۆك ماونەتەوە.\n٢. پشکنین: (٥٢١١ پشکنینی نوێ)\n(1777 هەولێر)، (٧٠٤ سلێمانی، ١٨٤ گەرمیان)، (٢٤٨١ دهۆك)، (٦٥ هەڵەبجە)\n٣. تووشبوو: (٥٩١ تووشبووی نوێ)\n(١١٥ سلێمانی، ٣٤ گەرمیان)\n٤. چاکبوون: (٣٧٠ چاکبوون)\n(٥٢ سلێمانی، ٤٣ گەرمیان)\n٥. مردن: (٢٥ مردن)\n(١٢ سلێمانی، ١ ڕاپەڕین)\nکەڕەنتین هاوڵاتی ٢١٨٧١ (٢١٨٣٠ دەرچوو)\nپشکنین ٣١٣٨٥٠ (١٢٥٦٧٤ هەولێر، ٨٧٩٥٠ سلێمانی، ٩٧٣١٩ دهۆك، ٢٩٠٧ هەڵەبجە)\nتووشبوون ٢٨٧٥٢ (١١٨٠٠ هەولێر، ١١٩٢٠ سلێمانی، ٤١٣٧ دهۆك، ٨٩٥ هەڵەبجە)\nچاکبوون ١٨٠٤٩ (٧٦٨٠ هەولێر، ٨١١٤ سلێمانی، ١٤٤٥ دهۆك، ٨١٠ هەڵەبجە)\nلەژێر چارەسەر ٩٦٢٩ (٣٧١٢ هەولێر، ٣٢٠٦ سلێمانی، ٢٦٤٣ دهۆك، ٦٨ هەڵەبجە)\nمردن ١٠٧٤ (٤٠٨ هەولێر، ٦٠٠ سلێمانی، ٤٩ دهۆك ، ١٧ هەڵەبجە)\nئەم هەواڵە 9853جار خوێندراوەتەوە


ئێران بە هۆی گەمارۆکانی ئەمریکاوە دەستی به دەوا و دەرمان ناگات - Mehr News Agency\nAP ١٣٩٨ Shahrivar ٢٠ ١٠:١٥\nNews Code 28299\nئاژانسی هەواڵی مێهر-گرووپی نێودەوڵەتی: لەم دواییەدا برند ئیربل باڵوێزی پێشووی ئەڵمانیا لە ئێران کە بۆ سەرۆکایەتی سازوکاری دارایی ناسراو بە ئینستکس بەربژێر بوو، دوابەدوای لێداوانی لە سەر بەرنامەی مووشەکی ئێران و هۆلۆکاست، لە قبووڵ کردنی ئەو پۆستە کشایەوە.\nئێبرل لە گفتوگۆ لە گەڵ کەناڵێکی یوتیۆبی ئەڵمانی بەرنامەی مووشەکی ئێرانی یاسایی وەسف کردبوو.\nمێدیاکانی ئیسرائیلی هەروەها ڕاپۆرتیان دابوو کە ئێربل پاش دەرخستنی بڕێک قسە سەبارەت بە هۆلۆکاست ناچار بە کشانەوە بوو.\nوەزارەتی دەرەوەی ئەڵمانیا پشت ڕاستی کردبووەوە کە ئێربل وتوویە کە بە هۆکاری کەسیی ناتوانێت سەرۆکایەتی ئینستکس بگرێتە ئەستۆ.\nلە گفتوگۆ لە گەڵ مارک فینۆ دیپلۆماتی فەڕەنسەوی و لێکۆڵەری بوارەکانی تیرۆریزم، ڕۆژهەڵاتی ناڤین، کۆنترۆڵی چەک، ئاسایشی ئەورووپا، مافی مرۆڤ هۆکارەکانی کشانەوەی بەرێوەبەری ئینستکس و داهاتووی ئەو کەناڵە داراییەمان لێک داوەتەوە کە لە درێژەدا دێت.\nمارک فینۆ دیپلۆماتی پێشووی فەڕەنسەوی کە لە ساڵی ٢٠٤ تا ٢٠١٣ لە ناوەندی سیاسەتی ئاسایشی ژێنێف چالاکی کردووە، ئێستا ئەندامێکی بەڕێوەبەرایەتی ئەو ڕێکخراوەیە. ناوبراو ئێستا چالاکییەکانی پێوەندیدار بە پەرەسەندنی چەک ڕێبەرایەتی دەکات. ناوبراو وتەبێژی پێشووی وەزارەتی دەرەوەی فەڕەنسا بووە.\nلەم دواییەدا کشانەوەی بەڕێوەبەری ئینستکسمان بینی. بەم پێیە ڕەوتی کردەیی کردنەوەی ئەو سازوکارەی داراییە درێژتر دەبێتەوە کە بە جۆرێک کڕینی کات لە لایەن ئەورووپا و لە زیانی ئێرانە. بە ڕای ئێوە هۆکاری دەست لە کار کشانەوەی بەرپرسی ئینستکس ناتوانێت لە درێژەی کرینی کاتی زیتار بۆ ئەورووپا و دواخستنی کردەیی کردنەوەی ئەو ڕێگایەیە؟\nدیپلۆماتی ئەڵمانی سەرۆکی ئینستکس بە هۆکاری کەسیی کشایەوە، بەڵام ڕاستی ئەوەیە کە بە هۆی ئاڵۆزی دوای گفتوگۆی ناوبراو لە یوتیوب لە سەر ڕەخنە لە ئیسرائیل و پاڵپشتی لە ئێران کشایەوە.\nوڵاتانی بریتانیا، فەڕەنسا و ئەڵمانیا دەیانەێت ئینستکس بە تواوەتی بەڕێوە ببەن تا کۆمپانیاکانی یەکێتی ئەورووپا لە بەرانبەر گەمارۆکانی ئەمریکا بپارێزن و یارمەتیدەری ڕزگار کردنی بەرجام بن.\nئایا ئەگەری هەیە کەناڵی تایبەت بۆ بازرگانی لە گەڵ ئێران لە هەناردە کردنی کاڵا دەرمانی، پزیشکی و کاڵا کشتوکاڵییەکان بچێتە سەرترەوە و بازرگانی نەوتیش بخاتە ژێر کاریگەرییەوە؟\nهەر ئەو جۆرە کە ئەلمانیتۆر ئاماژەی کرد ئیمانۆئێل ماکرۆن خوازیاری پێکهێنانی هێلی ئیعتباری ١٥ ملیار دۆلاری بۆ ئێرانە لە چوارچیوەی ئینستکس. لە ئەم قۆناغەدا، ئینستکس بەس بۆ ئاسانکاری دانوستانی کاڵا مرۆڤدۆستانەکانی پیویستی خەڵکی ئێران داڕێژراوە و بە شێوەی ڕاستەوخۆ لە گەڵ گەمارۆوە تاک لایەنەکانی ئەمریکا بەرەوڕوو نابێتەوە. ڕووسیا ڕایگەیاندووە ئەگەر ئەو کەناڵە بازرگانی نەوتیش بگێتەوە دەچێتە ڕیزی ئینستکسەوە.\nپەرەسەندنی ئینستکس زیاتر لە ئامانجی سەرەتایی خۆی دژوار دەبێت و کردەوەکانی دوا دەخات. لە هەامن پێوەندیدا، سەرەڕای پشت ڕاست نەکردەوەی فەرمی، وادیارە سەرۆک کۆماری فەڕەنسا هێلێکی ئیعتباریی پێشنیار کردووەتە ڕۆحانی کە دەتوانێت گەمارۆکانی ئەمریکا دەور بداتەوە و بازرگانی نەوت ئاسان بکاتەوە. لە ڕاستیدا چەند دەرفەت لە بازاڕی نەوتی نێودەوڵەتی بۆ ئێران بۆ هەناردە کردنی بەرهەمەکانی خۆی بە هاوردەکارانی گەورە وەکوو هیند و چین هەیە.\nئەمریکا ڕایگەیاندووە ئەگەر ئینستکس زیاتر لە باسی خۆراک و دەرمان بچێتە پێشەوە کۆمپانیاکانی بەشدار تێیدا گەمارۆ دەدات. بە ئەم پرسەوە، داهاتووی ئینستکس چۆن لێک دەدەنەوە؟\nدەوڵەتی ترامپ بە شێوەی فەرمی بەری کردن لە گەمارۆکانی پێوەندیدار بە کاڵا مرۆڤدۆستانەکان لانابات، بەڵام بە هۆی گەمارۆ بانکییەکان دژی ئێران کە لە سەر وڵاتانی سێهەم دەسەپێت، تێچووی هاوردە کردنی دەرمان بۆ ئێران زیادی کردووە و دەست پێڕاگەیشتن بە دەرمانی دژوار کردووەتەوە.\nئەمریکا بەری کردنی گەمارۆ ناڤۆکییەکانی ئێرانی بۆ ماوەی ٩٠ ڕۆژی تر درێژ کردەوە. بە ڕای ئێوە هۆکاری ئەو بڕایرە چییە؟\nدەوڵەتی ترامپ بەری کردنی گەمارۆ ناڤۆکییەکانی ئێرانی درێژ کردەوە، کەواتە ڕووسیا، چین و وڵاتانی ئەورووپی دەتوانن درێژە بدەنە هاوکاری لە گەڵ ئێران بۆ بەڕێوە بردنی بڕێک لە بەندەکانی بەرجام، ئەو بەندانەی کە پێوەندیان بە چالاکیگەلێکەوە هەیە کە بۆ ڕێگری لە هەر جۆرە مەترسیی پەرەسەندنی چەکی ناڤکۆی لە بووشێهر، فردۆ و ئەراک ئەنجام بووە.\nلە ئەم قۆناغەدا وەزارەتی دارایی ئەمریکا نایەوێت گەمارۆی دووهەم لەبەرچاو بگرێت- گەمارۆگەلێک کە ئەگەری هەیە دژی شەریکەکانی بەرجام کاریگەری بەرچاوی هەبێت. هۆکارێکی تر ئەوەی کە ڕاستە ئەمریکا لە ڕواڵەتدا لە بەرجام چووەتە دەرەوە چونکوو ڕێککەوتننامەکە ئەو جۆرەی کە ئەبووا ورد و سەختگیرانە نەبووە، شرۆڤەی ئەو کارە کە ئەمریکا ڕێگری بەڕێوە بردنی بەندە سەرەکی و گرینگەکانی ڕێککەوتننەکەیە کە ئامانجی ڕێگری ئێران لە بەرهەم هێنانی چەکی ناڤۆکی لە بەرچاو گیراوە،بۆ واشنتۆن سەخت دەبێت.\nبووژانەوەی ڕێئاکتۆری ئەراک لە ئەستۆی چینە، بەڵام ئەگەر چینییەکان دەیانەوێت جیهازاتی دارێژرانی دووبارە لە ئەورووپاوە هاوردە بکەن، پێویست بە کاتی زیاترە. وادیارە کە بەری کردنی ٩٠ ڕۆژە هێزی قبووڵ کردنی مەترسیی چینی کەم کردووەتەوە و ڕێگری دەکات لە ئەنجامی بەڵێنەکانی. ئایا ئێوە بیر دەکەنەوە چین ئەو مەترسییە قبووڵ دەکات؟\nوادیارە چین دەیەوێت لە بەڕێوە بردنی تەواوی بەرجام دڵنیا ببێتەوە بە تایبەتی بەڕێوە بردنی بەندەکانی بووژانەوەی ڕاکتۆری ئەراک کە بەرپرسایەتی تایبەتی بۆی هەیە، بە دڵناییەوە پەکین دانوستانەکانی بە ئەو چاوەڕوانییەوە دەباتە پێشەوە کە مۆڵەتی ٩٠ ڕۆژە درێژ ببێتەوە.


هەولێر، هەرێمی کوردستان، عێراق (GOV.KRD)- قوباد تاڵەبانی جێگری سەرۆک وەزیران لە هەولێر پێشوازیکرد لە ئەلینا رۆمانۆسکی باڵیۆزی نوێی ئەمریکا لە عێراق و لە کۆبوونەوەی نێوانیاندا پرۆسەی سیاسی عێراق و پەیوەندییەکانی نێوان هەولێر و بەغدا تاوتوێ کران.\nلە کۆبوونەوەکەدا کە ڕۆژی پێنج شەممە 16ی حوزەیرانی 2022 بەڕێوەچوو و کۆنسوڵی ئەمریکا لە هەولێر ئامادەبوو، جێگری سەرۆک وەزیران پیرۆزبایی لە ئەلینا رۆمانۆسکی کرد بەبۆنەی دەستبەکاربوونی وەک باڵیۆزی نوێی ئەمریکا لە عێراق و هیوای خواست لە ماوەی کارکردنیدا ئاستی پەیوەندییەکانی نێوان هەرێمی کوردستان و ئەمریکا لە بوارە جیاوازەکاندا بەرەوپێشچوونی زیاتر بەخۆیەوە ببینێت.\nلە تەوەری سەرەکی کۆبوونەوەکەدا تاوتوێی دۆخی سیاسی عێراق و ئاستەنگەکانی بەردەم پێکهێنانی حکومەتی نوێی عێراق کرا، قوباد تاڵەبانی بە ئاماژەدان بە مەترسییەکانی بەردەم پرۆسەی سیاسی عێراق رایگەیاند لایەنە عێراقییەکان پێویستە ڕەچاوی هەستیاری دۆخەکە بکەن و بە نەرمی نواندن و کەمکردنەوەی ئاستی داواکارییەکانیان ڕێگری بکەن لە تێکچوونی سەقامگیری عێراق. داواشیکرد وڵاتی هاوپەیمان و دۆستانی عێراق ڕۆڵی ئەرێنی بگێڕن لە نزیکردنەوەی بۆچوونی لایەنە عێراقییەکان.\nلە بەشێکیتری کۆبوونەوەکەدا باسی پەیوەندییەکانی نێوان هەولێر و بەغدا کرا، جێگری سەرۆک وەزیران جەختی کردەوە لەوەی پێویستە هەردوولا بەیەکجاری ناکۆکییەکان چارەسەر بکەن و لەسەر هەموو بابەت و کەرتەکان رێککەون.\nلە کۆبوونەوەکەدا باڵیۆزی ئەمریکا پشتگیری تەواوی ئەمریکای بۆ هەرێمی کوردستان دووپات کردەوە و جەختی کردەوە لە پەرەپێدانی پەیوەندییەکان لە بوارە جیاوازەکاندا و ستایشی هەوڵەکانی جێگری سەرۆک وەزیرانیشی کرد بۆ بەگژداچوونەوەی توندوتیژی خێزانی.


ANF | دوران کاڵکان: ئامانج لە هەموو شوێنێکدایە\nدوران کاڵکان ئەندامی کۆمیتەى بەڕێوەبەری پەکەکە رایگەیاند، فاشیزم، کە هێرش دەکاتە سەر باشوور و رۆژئاوا لە هەموو شوێنێکدا خۆی دەهێڵێتەوە و وتی، "دەبێت بەرخودان لە هەموو شوێنێکدا بێت، ئامانج لە هەموو شوێنێکدایە".\nسێشه‌ممه, 11 May 2021, 12:26\nدوران کاڵکان ئەندامی کۆمیتەى بەڕێوبەری پارتی کرێکارانی کوردستان (پەکەکە) بۆ مەدیا خەبەر تیڤی دوا و لەسەرەتای وتەکانیدا وتی، لە کەسایەتیی حەقی قەرار دا یادی شەهیدانی مانگی ئایار و شەهیدانی تێکۆشانی ئازادی بەڕێزەوە بەرز رادەگرم.\nدوران کاڵکان بە بەرفراوانی باسی واتا و گرنگیی مانگی ئایاری کرد، کە وەک "مانگی شەهیدان" پێناسە دەکرێت و سەرنجی خستە سەر هێرشە داگیرکەرییەکانی دەوڵەتی تورک، کە لەمدواییانەدا بە چڕی و قورسی بەردەوامییان هەیە.\n'ئێمە فاشیزم دەهێنینە لێواری هەڵوەشان، بەڵام ئەمریکا و ئەوروپا و رووسیا لەسەر پێ رایدەگرن'\nدوران کاڵکان ئاماژەی بە پەیوەندیی تەلەفونیی جۆ بادین سەرۆکی ئەمریکا لەگەڵ تەیب ئەردۆغان سەرۆک کۆماری تورک کرد و وتی، "سەرۆکی ئەمریکا چەند مانگ راوەستا و دوای ئەوە هەستا لە ٢٣ی نیساندا بە تەلەفون پەیوەندیی لەگەڵ ئەردۆغاندا گرت. ٢٣ی نیسان رۆژێکی ئاسایی نییە، رۆژی دامەزراندنی پەرلەمانی تورکیایە، بۆیە واتە رۆژی دامەزراندنی دەوڵەتی تورک، پەیوەندی و قسەکردن لەو رۆژەدا لەگەڵ ئەردۆغانی سەرۆکی ئەو دەوڵەتەدا بە مانای پەیمان و رێککەوتنێکە. پەیمانی 'ئێمە لەگەڵتاین'ی پێدا و پشتیوانیی لەو هێرشە کرد. وتەی 'ئێمە لەگەڵ تۆین' بە مانای ئەوە هات کە 'هێرش بکە سەر کوردان'. ئەگەر راستەوخۆش وای نەوتبێت، لایەنەکەى تر بەو شێوەیە تێگەیشتووە و هەر دوای پەیوەندییە تەلەفونییەکە دەستیان بە جموجوڵ کرد و هێرشیان کردە سەر مەتینا، زاپ، ئاڤاشین و زاگرۆس".\nدوران کاڵکان وتی، "ئێمە تێدەکۆشین، مەترسین بۆ سەری، سیاسەتی عەقڵییەتی داگیرگەریی فاشیزم تەنگاو و لاواز دەکەین، سنوورداری دەکەین، دەهێنینە لێواری هەڵوەشان، بەڵام راستەوخۆ ئەوروپا، ئەمریکا و روسیا دەستی خۆیانی بۆ درێژ دەکەن و هەوڵ دەدەن رزگاری بکەن و بەوە ئەو سیستمە فاشیستییە لەسەر پێ رادەگرن".\n"بۆ ئەوەی کورد بسڕنەوە هەوڵ دەدەن پەکەکە پاکتاو بکەن"\nدوران کاڵکان ئەندامی کۆمیتەى بەڕێوەبەریی پەکەکە ئاماژەی بەوەکرد، فاشیزمی ئاکەپە – مەهەپە بە لەناوبردن و پاکتاوکردنی پەکەکە، کە ئازادیی کوردانی دەوێت، هەوڵ دەدات رێگا بۆ سڕینەوەی کوردان بکاتەوە و وتی، "هێرش دەکەنە سەر پەکەکە، چونکە ئەوەی لەسەر هێڵی ئازادی و هەبوونی کوردان دەڕوات پەکەکەیە. ئەوەى بە راستی و دروستی لە تێکۆشانی ئازادیی کوردان تێگەیشتووە و بە هەموو شێوەیەک قوربانیی بۆ دەدات پەکەکەیە. بۆیە دەیانەوێت پەکەکە لە ناو ببن".\nدوران کاڵکان وتی، "فاشیزمی ئاکەپە – مەهەپە هەموو هێزی خۆیان بەکار دەهێنن. بە هەموو شێوەیەک هێزەکانی خۆیان خستووەتە گەڕ. هەموو توانا و دەرفەتە تەکنەلۆژیەکانیان بەکار دەهێنن. هەموو شتێکیان داوەتە پێش چاوی خۆیان. بۆ ئەوەی لە ناوبردن ئەنجام بدەن. دەیانەوێت کۆتایی بە گەریلا بهێنن. دەیانەوێت لە کەسایەتیی گەریلادا هێڵی پەکەکە لاواز بکەن و بەو شێوەیە کوردان بسڕنەوە. بۆ سڕینەوە و پاکتاوکردنی کوردانیش دەیەوێت هاوکار و یارمەتیدەرێکی کاریگەر بۆ خۆی دروست بکات. ئێمە دەڵێین، هێرشی داگیرکەری، بەڵام لە پشت ئەم هێرشەوە سڕینەوە و پاکتاکردن هەیە، بۆیە ئەم هێرشە هێرشی سڕینەوە و لە ناوبردنە".\n"پەرلەمانی کوردستان کەی دێتە دەنگ؟"\nدوران کاڵکان سەرنجی خستە سەر پشتیوانیی جیهانی و ناوچەیی بۆ دەوڵەتی تورک و وتی، "ئەوانەى بە شێوەیەکی ئاشکرا پشتیوانیی لێ ناکەن، بە شێوەیەکی شاراوە پشتیوانیی لێدەکەن. بە بێدەنگی پشتیوانیی لێدەکەن. لە بەغدا و هەولێر دەنگ دەر نایەت. باشە پەرلەمانی کوردستان کەی دێتە دەنگ؟ لە کام بار و دۆخدا بڕیار دەدات؟ باشە پەرلەمان تەنها بۆ بڕیاردان لە دژی پەکەکە دامەزراوە؟ لە دژی پەکەکە قسە دەکەن و لە دژی پەکەکە بڕیار دەدەن. باشە لە ساڵی ١٩٩٢ەوە لە دژی پەکەکە چەند بڕیار دراوە؟ با جارێکیش لە دژی دەوڵەتی تورک بڕیارێک بدات و ئێمەش بیبینین. هەندێک بەو شێوەیە پشتیوانیی لێدەکەن، بۆیە نابێت ئەوە بە سوکی و سانایی سەیر بکرێت، ئەوە دۆخێکی جدییە. رۆشنبیران، هونەرمەندان، ژنان و گەنجان و هەموو کەس دەبێت ئەوە بزانن. سیاسەت و عەقڵییەتی دەوڵەتی تورکی فاشیست، پاکتاوکەر ئەمڕۆ لە کەسایەتیی ئاکەپە – مەهەپەدا دەیەوێت ئەنجام بەدەست بهێنێت. لەسەر ئەو بنەمایە و لەو چوارچێوەیەدا هێرش دەکات. سەربکەوێت یان سەرنەکەوێت، ئەوە بابەتێکی جیاوازە. ئەو هێرشە هێرشی پاکتاوکردن و سڕینەوە و لە ناوبردنە. حسابی ئەوە دەکەن، کە کاتێک گەریلا بێ کاریگەری بکەن دەتوانن ئەنجام بە دەست بهێنن. لەو حساباتە نارەوایانەدان. دەبێت هەموو کەس بە شێوەیەکی راست و دروست لە بابەتەکە تێبگات و بە شێوەیەکی جدی نزیک ببێتەوە".\n"شەڕ لە هەموو ئاستێکدا بەردەوامە"\nدوران کاڵکان رایگەیاند، گەریلا لە دژی ئەو هێرشانە لە بەرخوداندایە و بەرگرییەکی زۆر گرنگ دەکات و وتی، "لە ناوچەکانی ئاڤاشین، مەتینا و زاپ شەڕێکی قورس روودەدات. دیارە ئەو شەڕە هێشتا بەردەوامە. بە هێزی تەکنەلۆژیاییەکەیان خۆیان لە هەندێک شوێندا دابەزاندووە، بەڵام ئەوە سەرکەوتنی سوپا نییە. ئێمە نەمان وت، 'کەس ناتوانێت لە رووی سەربازییەوە بێت'، هاتن، بەڵام چوونە دەرەوە لەم شوێنەدا جێگای مشتومڕە. ئەوە جێگای مشتومڕە، کە چۆن دەتوانن لێرەدا بمێننەوە، یان ئاخۆ دەتوانن بمێننەوە، یان نا. ئێمە سەرنجەکان رادەکێشینە سەر ئەوە. هەر خۆی لە زۆر شوێنی کوردستاندا خۆیان جێگیر کردووە. بۆیە دەتوانن بڕۆن بۆ هەموو شوێنێک، بەڵام بەوە هەموو شوێنێک دەبێتە گۆڕەپانی شەڕ. ئەوە دۆخێکە کە لێدەرچوونی نییە. لەو دۆخەدا هێزێکی سەربازی لەو جوگرافیایەدا جێگیر ببێت، ئەوا بە بەردەوامی دەبێتە ئامانجی هێرشەکانی گەریلا. ساڵی ٢٠١٦ش بەو شێوەیە لە سەر هەندێک گردی چەلێ خۆیان جێگیر کرد، بەڵام بە بەردەوامی بوونە ئامانجی هێرشی گەریلا. گەریلا بە بەردەوامی و هەموو کات لێی دەدان. ئێستاش گەریلا لێیاندەدات. دۆخێکی وەها لە گۆڕێدایە. شەڕ لە هەموو ئاستێکدا بەردەوامە. لە هەندێک ناوچەدا سوپای تورک دەکەوێتە بۆسەى گەریلا، دەکەوێتە ژێر چاودێریی گەریلا و لەو چوارچێوەیەدا چالاکییەکان ئەنجام دەدرێن. بەپێی ئامارەکانی ئەمدواییە، ١٤٧ کەسیان لێ کوژراوە و ژمارەیەکی زۆریش بریندار بوون. تەنانەت ئەوەش ئاشکرابوو، کە زیان بە چەند کۆپتەریش گەیشتووە. هێزێکیش کە شەڕ بکات، بێگومان شەهیدش دەدات. ئێمە بزووتنەوەیەکی وەهاین، کە شەڕ و شەهیدبوونمان داوەتە پێش چاومان... هەموو گۆڕەپانەکان و ناوچەکان بوونەتە گۆڕەپانی شەڕ".\n"٢٠٠ ساڵی تریش تێپەڕێت ئەم شەڕە بەردەوامیی دەبێت، بە دڵنیاییەوە گەل خۆڕاگری و بەرەنگاری دەکات"\nدوران کاڵکان لە بەردەوامیی وتەکانیدا وتی، "ئیمە وەک حیزب، گەریلا و گەلێک، کە لایەنگر و پشتیوانی پەکەکەیە، لە دژی داگیرکەران بەرەنگاری دەکەن و ئێمەش بەرخودان دەکەین. ئێمە لە هەر چوارپارچەى کوردستان بەرەنگاری و بەرخودان دەکەین. پەکەکە خۆی وەک هێزی خۆپاراستنی کوردستان و ئیرادەی ئازادی دەبینێت. ئەو داگیرکەرییەش بە هێزی هەڵوەشاندنەوە دەزانێت و لە دژی ئەوەش ٤٠ ساڵە شەڕ دەکات. ئەو بەرخودانە ٢٢٠ ساڵە بەردەوامیی هەیە. گەلی کورد تەنها بە پەکەکە بەرەنگاریی نەکردووە، بەڵکو پێشتریش بەرەنگاری و خۆڕاگریی کردووە. لە باکوور، باشوور، رۆژهەڵات و رۆژئاوا بەرەنگاریی کردووە. ٢٠٠ ساڵی تریش تێپەڕێت ئەم شەڕە، ئەم بەرخودانەى گەل بەردەوامیی دەبێت".\n"وەرن پێکەوە کوردستان بپارێزین"\nکاڵکان ئەوەى بەبیرهێنایەوە، کە ماوەیەک لەوە پێش بانگەوازی "وەرن پێکەوە کوردستان بپارێزین، لە دژی داگیرکەر راپەڕن، ئازادی پێکەوە بئافرێنین، دیموکراسی کورد پێکەوە دابمەزرێنین" بۆ هێزە کوردییەکان کردبوو و وتی، "ئەو بانگەوازەمان بۆ هەموو هێزە سیاسییەکانی کوردە. ئێمە بانگەوازمان بۆ حیزب و رێکخستنەکانی باشوور، باکوور و رۆژئاوا کردبوو. ئەو بانگەوازەمان بەردەوامیی هەیە. ئێمە لەو بڕوایەداین، کە ئەوە کارە راست و دروستەکەیە. لە سەردەمێکدا کە پاکتاوکردن و سڕینەوە، کوشتی گەل و هەوڵ بۆ لەناوبردنی هێزەکانی ئازادی بەردەوامییان هەیە، باشە راوەستان خزمەت بە کێ دەکات؟ دانیشتن و نەبینین بە چ مانایەک دێت؟ پەرلەمانی باشووری کوردستان کەی بڕیار دەدات؟ پەرلەمانی باکوور – رۆژهەڵاتی سوریا کەی بڕیار دەدات؟ ئەنجومەنەکانی باکوور کەی بڕیار دەدەن؟ دەبێت ئێستا بێنە دەنگ و قسە بکەن. دەبێت قسە ئێستا بکرێت. دەبێت بڕیار بدرێت. دەبێت ئێستا هەڵوێستی ئازادیپارێزی نیشان بدرێت".\nکاڵکان رایگەیاند، هەمان بانگەوازییان بۆ هێزە دیموکراتیکەکانی تورکیا و رۆژهەڵاتی ناوەڕاست هەیە و وتی، "ئەم بەرخودانە بەرخودانە بۆ تورکیا و رۆژهەڵاتی ناوەڕاستی دیموکراتیک. ئێمە داوا لە گەلانی رۆژهەڵاتی ناوەڕاست، گەلانی عەرەب و فارس، شرڕشگێڕان و هێزە سیاسییەکان دەکەین، کە وەرن پێکەوە لە دژی فاشیزم بەرەنگاری بکەین، پێکەوە دیموکراسی بونیات بنێین. ژیانی برایەتیی دیموکراتیک پێکەوە بخوڵقێنین. تورکیا و رۆژهەڵاتی ناوەڕاستی دیموکراتیک بئافرێنین.\n"تێکۆشان لە دژی فاشیزم دەبێت لە هەموو شوێنێکدا بێت"\nدوران کاڵکان لە کۆتایی وتەکانیدا رایگەیاند:\n"تێکۆشان لە دژی فاشیزم دەبێت لە هەموو شوێنێکدا بێت. وتەی، من پشتوانی لە بەرخودانی گەریلا دەکەم بەش ناکات. دەبێت هەموو کەس لە شوێنی خۆیدا بەرخودان لە دژی فاشیزم گەش بکات. هێرشی فاشیست بۆ سەر هەموو شوێنێکە و فاشیزم خۆی لە هەموو شوینێکدا دەسەپێنێت. ئەوانەی هێرش دەکەنە سەر مام رەشۆ و زەندورا پارەیان لە کەرتی گەشتیاری و توریزمی مێرسین و ئەنتالیا دەست دەکەوێت، لە فڵان کار پارەیان دەست دەکەوێت، ئەو پارانە دەکەنە چەک و هێرشی پێدەکەنە سەر گەریلا و زوڵم لە گەلان و مرۆڤەکان دەکەن. یانی ئامانج لە هەموو شوێنێکدایە، فاشیزم لە هەموو شوێنێکدایە، دەبێت بەرخودانیش لە هەموو شوێنێکدا بێت. ئەگەر ئێوە پشتیوانی لە بەرخودانی گەریلا لە مام رەشۆ دەکەن با دەرفەتە مادییەکانی دەستخستنی پارە بۆ کڕینی چەک و جبەخانە ئاستەنگ بکەن. بۆ نمونە رێگا نەدەن لە ئەنتالیا، مێرسین و ئەزمیر پارەیان دەست بکەێت. تەنها بەو شێوەیە دەبێت.\nلە پێش هەموانەوە داوا لە ژنان و گەنجان، کرێکاران، زەحمەتکێشان و گەلەکەمان لە هەر چوارپارچەى کوردستان و گەلەکەکان لە دەرەوەی وڵات دەکەین، لە هەمو شوێنێکیدا لە دژی فاشیزمی ئاکەپە – مەهەپە و بۆ هەڵوەشاندنەوەى ئەو سیاسەتە و عەقڵییەتی داگیرکەری پاکتاوکاری فاشیزم تێکۆشان گەورە بکەن. ئەوە ئەرکی پێویستە. رۆژ ئەو رۆژەیە، کە بۆ هەڵوەشاندنەوەى فاشیزم بە هەموو شێوەیەک دەرفەتەکان و تواناییەکان بەکار بهێنرێن و لە هەموو شوێنێکدا تێکۆشان بەڕێوەببرێت. سەرکەوتن بەو شێوەیە دی دێت. بە تایبەتی دەبێت گەنجان نەوەستن. بەشداربوون بۆ ناو ریزەکانی گەریلا و بۆ ناو تێکۆشان بە مانای ئەوە نییە، کە بێن بۆ مام رەشۆ، چونکە شەڕی دژ بە فاشیزم تەنها لە مام رەشۆ ناکرێت، بەڵکو لە هەموو شوێنێکدا دەکرێت. لە ئیستەنبول، ئیزمیر، ئەنتالیا، چوکورۆڤا، دەریای رەش، باکووری کوردستان، لە عەفرین، لە بەعشیقە. لە هەموو شوێنێکدایە. دەبێت هەموو کەس ئەوە ببینێت و بیزانێت و کارە دروستەکە ئەنجام بدات".


فشارەكانی هەردوو وڵاتی ئێران و ئەمریكا بۆ سەر هێزو لایەنە سیاسیەكانی عێراق بەردەوامە\n09:06 - 11/07/2018\nهەسەدە: داعش تەنها لە رووبەری 500 مەتری دێرزوردا ماوە\nداواكاری گشتیی وان دۆسیەی لێكۆڵینەوە بۆ هاوسەرۆكی هەدەپە دەكاتەوە\nدەمیرتاش لەسەر مانگرتنی ئەندامانی هەدەپە نامەیەك ئاراستەی پەرلەمانی ئەوروپا دەكات\nده‌قی ڕێككه‌وتنه سیاسه‌یه‌كه‌ی گۆڕان و پارتی به عه‌ره‌بی\nهەڵەبجە؛ پانێلێكی تایبەت بە رۆڵی زانكۆ لە ئابورییەكی باشدا بۆ پارێزگاكە بەڕێوەچوو\nهاوڵاتیەكی بەغدایی: ئێران و ئەمریكا بەهۆی بەرژەوەندییەكانیانەوە دەست لە عێراق هەڵ ناگرن\nچاودێرێكی سیاسی: بەهۆی دۆخی ناوخۆییەوە دەستوەردانەكانی ئێران كەمتر بۆتەوە\nفشارەكانی ئێران و ئەمریكا بۆ سەر هێزو لایەنە سیاسیەكانی عێراق بەر لە دروستكردنی حكومەتی نوێی عێراق بەردەوامەو، بەشێكیش لە هاوڵاتیان بۆچونیان وایە هەریەكە لەم دوو وڵاتە بەرژەوەندی خۆیان لە عێراقدا دەوێت و دەیانەوێت سیاسەتەكانی خۆیان پەیڕەو بكەن.\nبەبڕوای چاودێرێكی سیاسی عێراقیش لە ئێستادا بەهۆی كێشە ناوخۆیەكانی ئێرانەوە دەستێوەردانەكانی ئەو وڵاتە لە عێراق كەمتر بۆتەوە.\nهەردوو جەمسەری ئەمریكا و ئێران جموجۆڵەكانیان زیاتر دەكەن بۆ رۆڵبینیان لە پێكهێنانی حكومەتی داهاتووی عێراق لەسەر ئاستی هەرێمی ئێران بە پلەی یەكەم و لەسەر ئاستی نێودەوڵەتیش ئەمریكا زۆرترین پەنجەی ئاماژەیان بۆ درێژ دەكرێت كە دەیانەوێت ئەو نەخشەیە جێبەجێ بكرێت كە خۆیان دەیكێشن، بەشێك لە هاوڵاتیانیش بۆچونیان وایە هەریەكە لەم وڵاتانە بەرژەوەندیە تایبەتیەكانیان وایان لێدەكات دەست لە عێراق هەڵ نەگرن و ئەو سیاسەتە پەیڕەو بكرێت كە دەیانەوێت.\nئەو لیست و هێزانەی لە ئێرانەوە نزیكترن زیاتر ئەو لیستانەن، كە شیعە مەزهەبن، بەڵام لە دوای هاتنی چەكدارەكانی داعشیەوە سونەكانیش هەروەك ناوچەكانیان پەرتەوازە بوون.\nوتەبێژی لیستی هاوپەیمانی عێراقیە بەبێ پێچ و پەنا دەلێت: هیوای كەمككردنەوەی دەستوەردانە هەرێمیەكان دەخوازن، چونكە پێشتر عێراق ببووە گۆڕەپانی سەپاندنی ویستی وڵاتە هەرێمایەتیەكان.\nبەهۆی هاومەزهەبیەوە، زۆرترین قسە لەبارەی هەژموونی ئێرانەوە دەكرێت و لە رابردووشدا پشكی شێری دەستوەردانەكانی لە عێراق پێبەخشراوە، بەڵام ئێستا بەهۆی ئەو بارو دۆخەی لە ئێران دروست بووە، چاودێرێكی سیاسی دەڵێت: ئێستا دەستوەردانەكانی ئەو وڵاتە كەمتر بۆتەوە.\nلە دوای عێراقی 2003ەوە ئەمریكاو وڵاتانی هەرێمی و پێكهاتە سەرەكیەكانی عێراق هەمیشە ململانێی بەهێز لە نێوانیاندا هەبو‌وە بۆ ئاراستەكردنی حكومەت و حكومڕِانی لەو وڵاتە، هاوڵاتیانیش هەمیشە خۆیان بە قوربانی یەكەمی ئەو ململانێیانە دەزانن.\n"دوای ئەو دەنگۆیانەی دوای راگەیاندنی ئەنجامی هەڵبژاردنەكان دروست بوون، بە دڵنیاییەوە فشار لەلایەن وڵاتانی دراوسێی عێراق و وڵاتانی تر هەیە، دیارترین یاریكەرەكان لەسەر ئاستی هەرێمایەتی و نێودەوڵەتی ویلایەتە یەكگرتووەكان و كۆماری ئیسلامی ئێرانن، ئەمریكا بەرژوەندی لە عێراق هەیە، هەروەها ئەمریكاش بەرژوەندی لە عێراقدا هەیە".\nهیوادارین رۆڵی وڵاتانی ناوچەكە لاوازتربێت لەوەی رابردوو، لە رابردوودا عێراق ببووە گۆڕەپانی سەپاندنی ئیرادەی هەندێك وڵات بەسەر وڵاتانی تردا.\nكاریگەری ئێران كەم دەبێتەوە بۆ ئەوەی پێكدادانی لەگەڵ ویلایەتە یەكگرتووەكان نەبێت لە عێراق، چونكە ئێستا ئێران لەناوخۆی وڵاتەكەی كێشەی هەیە، كێشەی ئابوری و پرسی خۆپیشاندانەكان، بۆیە كاریگەریەكانی ئێران لە عێراق لەسەر پرسی پێكهێنانی حكومەت وەك پێشتر و ساڵانی 2008 و 2009 و پێشتریش نابێت.\n1135 جار خوێندراوەتەوە


پیلانی شیعی – ئێرانی له شنگال و ڕۆڵی په‌كه‌كه\n:: PM:01:40:13/01/2021 \nله ماوه‌ی ته‌نیا یه‌ك هه‌فته‌ی رابردوودا، له‌ناو كه‌مپه‌كانی تایبه‌ت به ئاواره‌كانی كوردانی ئێزیدی له پارێزگای دهۆك، شه‌ش كه‌س كۆتایان به ژیانی خۆیان هێناوه. ئه‌م ڕووداوانه دۆخی ناله‌بار و كاره‌ساتباری ژیانی كوردانی ئێزیدی له‌ڕووی مادی، مه‌عنه‌وی، ده‌روونی و كۆمه‌ڵایه‌تییه‌وه، به باشی وێنا ده‌كات.\nهاوكات له شنگال كه گه‌وره‌ترین شارۆكه و ناوه‌ندی كوردانی ئێزیدییه، هه‌وڵێك بۆ به‌رجه‌سته‌كردنی هێما و سیمبۆله‌كانی تایبه‌ت به ئاینزای شیعه و گۆڕینی دیمۆگرافیای ئه‌و شارۆكه‌یه له‌لایه‌ن حه‌شدی شه‌عبییه‌وه له ئارادایه.\nده‌ڤه‌ری شنگال و كوردانی ئێزیدی، له‌لایه‌ن داعشه‌وه قورسترین زیانیان به‌ركه‌وت\nله هه‌مان كاتدا له‌لایه‌ن په‌كه‌كه و هێز و گرووپه‌كانی سه‌ربه حه‌شدی شه‌عبییه‌وه، ڕێگری له جێبه‌جێكردنی ڕێككه‌وتنی نێوان هه‌رێم و به‌غدا بۆ ئاساییكردنه‌وه‌ی دۆخی شنگال ده‌كرێت. پێده‌چێت پیلانێكی شیعی – ئێرانی، له شنگال به‌ڕێوه بچێت كه حه‌شدی شه‌عبی و په‌كه‌كه جێبه‌جێكاری هاوبه‌شی ئه‌م پیلانه‌ن.\nده‌ڤه‌ری شنگال و كوردانی ئێزیدی، له‌لایه‌ن داعشه‌وه قورسترین زیانیان به‌ركه‌وت. ڕێكخراوی تیرۆریستی داعش جێنۆسایدێكی گه‌وره‌ی به‌سه‌ردا هێنان و به هه‌زاران كه‌سی لێ كۆمه‌ڵكوژ و چه‌ند ئه‌وه‌نده‌یشی لێ بێ سه‌روشوێن كردن. ئه‌وانه‌یشی به‌هه‌ر شێوه‌یه‌ك توانیان خۆیان ڕزگار بكه‌ن، نزیكه‌ی حه‌وت ساڵه له كه‌مپه‌كان و له دۆخێكی نه‌شیاو و ناله‌باردا ژیان به‌سه‌ر ده‌به‌ن.\nسه‌ره‌ڕای ئه‌وه‌ی شنگال له ساڵی ٢٠١٥ به ده‌ستی هێزی پێشمه‌رگه‌ی كوردستان ئازاد كراوه، به‌ڵام زیاد له 80% ئاواره ئێزیدییه‌كان نه‌گه‌ڕاونه‌ته‌وه سه‌ر ماڵوحاڵی خۆیان و هێشتا له كه‌مپه‌كاندا ده‌ژین. حكوومه‌تی عێراقی له ئاست ئێزیدییه‌كاندا زۆر بێ خه‌مه و هاوكاری حكوومه‌تی هه‌رێم (كه خۆی له قه‌یراندایه) ناكات، له‌پێناوی باشتركردنی دۆخی گوزه‌رانی ئاواره‌كان و گه‌ڕاندنه‌وه‌یان بۆ زێدی خۆیان. به‌غدا ته‌نانه‌ت هێشتا ددانی به‌و جێنۆسایده‌دا نه‌ناوه كه داعش له شنگال كردوویه‌تی.\nزیادبوونی ڕێژه‌ی خۆكوژی، توندوتیژی له‌ناو خێزانه‌كان، تێكچوونی باری ده‌روونی، هه‌ژاری و ده‌ستكورتی و.. تاد، ده‌ره‌نجامی خه‌مساردی عێراق و كۆمه‌ڵگای نێوده‌وڵه‌تییه له‌باره‌ی كوردانی ئێزیدی. كۆرۆنایش قه‌یرانه‌كه‌ی قووڵتر كردووه.\nدوای په‌لاماری داعش بۆ سه‌ر شنگال، په‌كه‌كه به پاساوی به‌هاناوه‌چوونی كوردانی ئێزیدی، هێزی چه‌كداری ڕه‌وانه‌ی ئه‌و ده‌ڤه‌ره كرد، به‌ڵام ڕاستییه‌كه‌ی ئه‌م كاره‌ی په‌كه‌كه ئامانجی تری له پشته‌وه بوو. په‌كه‌كه نه‌ك بۆ یارمه‌تیدانی خه‌ڵكی شنگال، به‌ڵكو بۆ داگیركردنی ئه‌و ناوچه‌یه هاتبوو. له‌پێناو ئه‌و ئامانجه نه‌گریسه‌شدا خۆی خسته ئامێزی حه‌شدی شه‌عبی و پشتی به ئێران و به‌ره‌ی شیعه به‌ست.\nپه‌كه‌كه یه‌كه‌مین ڕێكخستنی حه‌شدی له‌ناو كورددا دروست كرد\n"په‌كه‌كه یه‌كه‌مین ڕێكخستنی حه‌شدی له‌ناو كورددا دروست كرد"، به‌وه‌یش په‌كه‌كه له شنگالدا یه‌كێك له خولیا دێرینه‌كانی بۆ گه‌یشتن به ده‌سه‌ڵات و حوكمڕانی ده‌هێنێته دی، هاوكات ئه‌و ناوچه‌یه وه‌ك ڕێڕه‌وێك بۆ گواستنه‌وه‌ی چه‌كی ئێرانی بۆ سووریا و پێچه‌وانه‌كه‌یشی چه‌كی رۆژئاوای كوردستان بۆ قه‌ندیل به‌كار ده‌هێنێت. هاوكات له‌و سنووره‌دا كۆمه‌ڵێك كاری نایاسایی و قاچاخ ئه‌نجام ده‌دات.\nناوچه‌ی شنگال و هه‌ڵكه‌وته جیۆگرافییه‌كه‌ی بۆ ئێران و حه‌شدی شه‌عبی پێگه‌یه‌كی جیۆستراتیجی هه‌یه و هیلالی شیعی له عێراقه‌وه به شام و لبنان ده‌به‌ستێته‌وه. هاوكات له‌ڕووی مێژووییه‌وه بنه‌ماڵه‌ی ئیمام حوسێن دوای ڕووداوه‌كه‌ی عاشوورا له كه‌ربه‌لا، له‌ڕێی شنگاله‌وه بۆ دیمه‌شق گوازراونه‌ته‌وه. بۆیه شنگال به ڕێی "سه‌بایه" ده‌ناسرێت و له‌ڕووی ئاینییه‌وه بۆ شیعه جێی بایه‌خه.\nبه‌ره‌ی شیعه له‌ڕێی چه‌كدارانی په‌كه‌كه‌وه، به‌شێك له ناوچه‌كانی شنگالی كۆنتڕۆڵ كرد. دوای ڕووداوه‌كانی ١٦ی ئۆكتۆبه‌ری ٢٠١٧یش، حه‌شدی شه‌عبی ڕاسته‌وخۆ هاتنه ناوچه‌كه و هاوته‌ریب له‌گه‌ڵ چه‌كدارانی په‌كه‌كه ئیداره‌یه‌كی ناشه‌رعییان هێنایه سه‌ركار و به‌ڕێوه‌به‌رایه‌تی یاسایی ناوچه‌كه‌یان وه‌ده‌ر نا. به‌وه‌یش بێ سه‌روبه‌ره‌یی و پاشاگه‌ردانی له شنگال زیاتر په‌ره‌ی سه‌ند و دۆخه‌كه‌ی به‌مڕۆژه گه‌یاند.\nشیعه وه‌ك چۆن له ته‌واوی ناوچه سوننه‌كانی عێراق، پیلانی پاكتاوی ڕه‌گه‌زی و گۆڕینی دیمۆگرافی و باڵاده‌ستكردنی هه‌ژموونی خۆی به‌ڕێوه ده‌بات، له شنگالیش به‌هه‌مانشێوه كۆمه‌ڵێك پڕۆژه و به‌رنامه‌ی مه‌ترسیدار به‌ڕێوه ده‌بات. له ماوه‌ی ئه‌و چه‌ند ساڵه‌ی دواییدا چه‌ندان مه‌زارگه‌ی شیعه له‌ناكاو و وه‌ك قارچك سه‌ریان ده‌رهێناوه. ڕێكخراو و كۆمه‌ڵه و ناوه‌ندی ڕۆشنبیری تایبه‌ت به شیعه، حوسه‌ینییه و مزگه‌وت و... تاد، دروست كراون. به جۆرێك سیمای شاره‌كه خه‌ریكه ده‌گۆڕێت و ڕه‌نگی شیعه به‌خۆ ده‌گرێت.\nله كاتێكدا كه شنگال ناوه‌ندی ئێزیدایه‌تییه، هیچ هه‌وڵێك بۆ بنیاتنانه‌وه‌ی مه‌زارگه و شوێنه پیرۆزه‌كانی ئاینی ئێزیدی كه داعش له‌ناوی بردوون، نادرێت. ئاوه‌دانكردنه‌وه‌ی ناوچه‌كه‌یش به مه‌به‌ست پشتگوێ ده‌خرێت. په‌كه‌كه و حه‌شدی شه‌عبیش ڕێككه‌وتنی هه‌ولێر و به‌غدا ئاسته‌نگ ده‌كه‌ن و هه‌موو هه‌وڵێك له‌پێناو ئاساییكردنه‌وه‌ی دۆخی شنگال و گه‌ڕانه‌وه‌ی ئاواره‌كان له‌بار ده‌به‌ن.\nبه‌و شێوه‌یه، خه‌ڵكی ڕه‌سه‌نی شنگال له گه‌ڕانه‌وه بۆ شاره‌كه‌یان بێ هیوا ده‌كه‌ن و سیمای ڕه‌سه‌نی ئێزیدیایه‌تی ناوچه‌كه ده‌سڕنه‌وه و پیلانی به‌شیعه‌كردنی په‌ره پێ ده‌ده‌ن.


ئاڵای پڕ به باڵای شکۆی نیشتمانێک\nمەنسوور مروەتی 7 / 12 / 2017\n«داری ئاڵاکەم وەکوو چقڵێکە بۆ چاوی عەدوو\nهەر دڵێ خۆشی نەوێ ڕەببی وەبەر خه‌نجەر کەوێ\nڕەببی هەرکەس دوژمنی ئەو میللەتە دڵپاکەیە\nژێر کەوێ کۆستی کەوێ ڕەببی سه‌عاتێک نەسروەێ»\nئەو دوو بەیتە شێعرەی سەرەوە بەشێکن لەو هۆنراوەیەی کە مامۆستا هەژار لە ڕۆژی هەڵکردنی ئاڵای کوردستان لە ساڵی ١٣٢٤دا لە مهاباد، پێتەختی کۆماره‌که‌ی کوردستان لە بەردەم جەماوەر و پێشەوای مەزن قازی محەممەد، یەکەم سەرۆککۆماری کوردستاندا خوێندیەوە.\nهەروەک لە هۆنراوەکەشدا دەخوێنرێتەوە ئاڵا یەکێک لەو هێمایانەیە کە بۆ ناساندنی گەلان لە دنیادا کەڵکی لێوەردەگیرێ و وەک باس کرا ئەو ئاڵایە بەڕەسمی لە کۆماری کوردستان لە مهاباد هەڵکرا.\nلە نێو گەلاندا جودا لە ئاڵای نیشتمان هەندێ هێمای دیکەش هه‌ن که سیمبولی نه‌ته‌وه‌یین وەکوو سپایەکی نەتەوەیی و سروودی نەتەوەیی که به سیمبولی سەربەخۆیی و سەروەریی گەلان داده‌نرێن کە ئەو دووەش لە کۆماری کوردستاندا بۆ کورد له شکڵی سروودی «ئه‌ی ڕه‌قیب»و هێزی «پێشمه‌رگه«دا چێ کران و، پێشمه‌رگه وه‌ک هێزی به‌گریکاری کورد دوای 7 ده‌یه ئێستاش هه‌ر ئه‌و نازناوه‌ی هه‌یه له کۆماردا پێی به‌خشرا و میراتگری ڕاسته‌قینه‌ی ئه‌و پاشخانه ده‌وڵه‌مه‌نده‌یه.\nلە ٢٦ی سەرماوەزی ١٣٢٤دا شارەوانیی مهاباد وەکوو دوایین شوێنی هێما و شکۆی ڕێژیمی پەهلەوی لەو شارە دەستی بەسەردا گیرا و ساڵەها دواتر لە لایەن حیزبی دێموکراتی کوردستانەوە ئەم ڕۆژە بە ناوی ڕۆژی پێشمەرگەی کوردستان ناودێر کرا و خەڵکی کوردستان لەم ڕۆژەدا وەکوو وەفایەک لە فیداکاری و گیانبازیی پێشمەرگە، ڕێزی تایبەتی لە ڕۆڵە پێشمەرگەکانیان دەگرن.\nلە پاش ڕووخانی کۆمارە کەم تەمەن بەڵام پڕ دەسکەوتەکەی کوردستان پێشەوای مەزن لە کاتێکدا بە سەربەرزی بۆ مانەوەی نەتەوەکەی چووە سەردار کە ڕەنگە نە دۆست و نە دوژمن بیریان لەوە نەدەکردەوە کە ئەو بناغە پتەوەی پێشەوای نەمر بۆ داڕشتنەوەی نەتەوەکەی داینابوو بە ڕووخانی کۆمار و لە سێدارەدانی سەرکۆمارەکەی لە بن نایە و ڕۆژێک لە ڕۆژان سەرتاسەری کوردستان داده‌گرێ.\nبە درێژایی ئەم حەوت دەیە که لە ڕووخانی کۆمار ڕابردووه و بڕگه‌یه‌کی دی له داگیرکردنەوەی کوردستان لە لایەن حکوومەتی مەرکەزی تاران و سه‌پاندنی شەڕێکی بێبڕانەوە بۆ بە چۆکداهێنان و لە بەینبردنی ئەم گەلە مافخوازه، بەڵام ئەم گەلە هەر له‌سه‌ر پێ مایەوە و ئێستا هێما نەتەوەییەکانی نەک هەر لە هه‌موو به‌شه‌کانی کوردستان بەڵکوو لە ئاستی دنیاییدا دەناسرێتەوە و ڕێزی لێ دەگیرێ.\nئەوڕۆ ئیتر ئاڵای کوردستان و پێشمەرگە لە جیهاندا دەدرەوشێنەوە و ڕەقیبیش نەیتوانیوە ئەم گەلە لە ناوبەرێ و هەر ماوە قەومی کورد زمان.\nهه‌ر له‌م ڕۆژانه‌دا و لە ڕۆژهەڵاتی کوردستان و ئەو شوێنەی کە یەکەم کۆماری کوردستانی لێ دامەزرا، ده‌ره‌نجامی حەوت دەیە مافخوازی و بەرگریی کورد لە مان و مەوجوودیەتی خۆی و سەرکەوتن بە سەر ئەو هەموو پیلان و زەبر و زەنگەی حکوومەتی ناوەندی لە تاران بۆ لە نێوبردنی گەلی کورد، بە جۆرێک خۆی نواند و وەها بە هێزەوە خۆی نیشان دا کە بە خەیاڵی هیچ داگیرکەرێکدا نەدەهات.\nڕووداوی بۆمەلەرزەکەی ئەوساڵی پارێزگای کرماشان نموونەیەکی زیندوویە بۆ سەلماندنی یەکگرتوویی نەتەوەیەک کە حەفتا ساڵ لەوەپێش پێشەوا قازی محەممەد بناغەکەی بە پیشکەشکردنی گیان و ژیانی خۆی دانا.\nلە هەموو دنیادا باوە کە لە کاتی کارەساتی سروشتیی له‌و چه‌شنه‌دا ئەوە دەوڵەتی ئەو وڵاتە و لە پێشیاندا ئەرتەش و سپای ئەو وڵاتەیە کە بە هانای لێقەوماوانەوە دەچێ، بەڵام لە بوومەلەرزەکەی کرماشاندا دەرکەوت کە کۆماری ئیسلامی کوردستان بە هی خۆی نازانێ و سپای پاسدارانەکەشی دوای بوومه‌له‌رزه‌که تەنیا بۆ دزی و ڕاوڕووت ڕوویان کردووه‌ته ئەو ناوچەیە. لە بەرانبەردا خەڵکی کوردستان بە تێکڕا بە ژن و پیاو و بە هەموو چین و توێژێکەوە لە هەموو ناوچە و شار و گوندێکەوە وەها پیشمەرگەئاسا بە هانای خوشک و برا و هاونیشتمانییانی خۆیانەوە لە پارێزگای کرماشان چوون کە ئەو کارەساتە سروشتییەیان کردە حەماسەیەکی نەتەوەیی.\nئەگەر حەفتا ساڵ لەوەپێش و لەبەر هەلومەرجی سیاسی ئەو کاتی کوردستان ئاڵای کوردستان تەنیا لە ناوچەیەکی بەرتەسکی کوردستان هەڵدرا، ئەوا ئێستا هەموو کوردستانی گرتووتەوە و لە ڕوودانی گیان لەدەستدانی یەکێک لە یارمەتیدەرانی خۆبه‌خش «ئەبووبەکری مەعرووفی» کە لە بۆکانەوە چووبوە ناوچەی سەرپێڵی زەهاو، چۆناوچۆن لە نێو ئاپۆڕای خەڵکی شارەکانی سەر ڕێگای جوانڕۆ بۆ بۆکان بە ئاڵای کوردستان و وتنەوەی سروودی نەتەوەیی کورد تەرمی ئەو پیاوەیان بۆ زێدەکەی خۆی بەڕێ کردەوە.\nئەوەی کە باس کرا تەنیا نموونەیەک بوو لە بەرخودان و بەرگریی نەتەوەیەک کە نەک دەیان ساڵ بەڵکوو سەدان ساڵە هەوڵی تواندنەوە و لە نێوبردنی دەردێ، بەڵام زیندووتر لە هەمیشە بە ڕێبازی پێشمەرگە و ئاڵا و پێشەوا نەمرەکەی وەفادارە.\nسڵاو لە یەکگرتوویی خەڵک و سڵاو لە پێشمەرگە و ئاڵای پیرۆزی کوردستان!


جۆن مه‌ككه‌ین ڕه‌خنه له سیاسه‌ته ئابوریـیه‌كانی باراك ئۆباما ده‌گرێت\nجۆن مه‌ككه‌ینی كاندیدی كۆماریـیه‌كان بۆ سه‌رۆكایه‌تی ده‌ڵێت باراك ئۆبامای نه‌یاری دیموكرات ئه‌گه‌ر به سه‌رۆك هه‌ڵبـبژێردرێت ئه‌وا ده‌بێته مایه‌ی به‌رزبوونه‌وه‌ی باج كه ئه‌وه‌ش نه‌خشه‌یه‌كه به گوته‌ی مه‌ككه‌ین زیان به كارداری ئه‌مه‌ریكا ده‌گه‌یه‌نێت.\nڕۆژی سێشه‌ممه مه‌ككه‌ین له كۆبوونه‌وه‌یه‌كی خاوه‌ن كۆمپانیا بچووكه‌كان له واشـنتن به ئاماده‌بووانی ڕاگه‌یاند نه‌خشه‌ی ئۆباما بۆ هه‌ڵـوه‌شـاندنه‌وه‌ی پلانی سه‌رۆك بوش بۆ كه‌مكردنه‌وه‌ی باج ده‌بێته هۆی گه‌وره‌ترین كێشه‌ی باج له‌وه‌ته‌ی شه‌ڕی جیهانی دووهه‌مه‌وه.\nئۆباما ڕه‌خنه‌ی له پـشـتیوانكردنی مه‌ككه‌ین بۆ به‌رنامه‌ی كه‌مكردنه‌وه‌ی باجی سه‌رۆك بوش گرتبوو و ده‌ڵێت به‌ڕێوه‌به‌رایه‌تی بوش له ڕووی دارایـیه‌وه" هه‌ره نابه‌رپـرسیارترینه له مێژوودا."\nمه‌ككه‌ین هه‌روه‌ها به‌ڵێنی دا به په‌یڕه‌ویـكردنی ڕێـكه‌وتنـنامه‌ی بازرگانی نێوده‌وڵه‌تی كه ده‌ڵێت یارمه‌تی ئه‌دات نێردراوه‌كانی ئه‌مه‌ریكا به‌هێزتر بهێڵێتـه‌وه.\nئۆباما ده‌ڵێت ده‌خوازێت ده‌سـكاری ڕێـكه‌تنـنامه‌ی بازرگانی ئازادی ئه‌مه‌ریكای باكور و له‌گه‌ڵ مه‌كسـیـك و كه‌نه‌دا بكات كه زۆربه‌ی كرێـكاره ئه‌مه‌ریـكیـیه‌كان به گواسـتنه‌وه‌ی كار و پـیشه بۆ وڵاتانی دیكه تاوانباری ده‌كه‌ن.


دۆخی دژواری په‌ناخوازان له نێوان سنووری تورکیه و یونان – چاونیوز\nچاونیوز: پەناخوازان کە دوای کرانەوەی دەروازەکان بەرەو یوونان بە کۆمەڵ ڕوویان کرد ئەو وڵاتە، ئێستا لە دۆخێکی زۆر دژوار دان.\nدوای هەڕەشەکانی ڕەجەب تەییب ئەردۆغان لە یەکیەتیی ئورووپا، بۆ گەیشتن بە ویستەکانی خۆی دەرگاکانی بە ڕووی کۆچبەراندا کردەوە و لە ماوەیەکی کەمدا دەیان هەزار کۆچبەر ڕوویان لە سنوورەکانی یوونان کرد.\nکۆچبەران هەر لە یەکەم هەنگاودا لەگەڵ دژکردەوەی توندی پۆلیسی یوونان بەرەوڕوو بوونەوە و بە گازی فرمێسکڕیژ و لێدان و پێدادان بەشێکیان ڕەوانەی سنوورەکانی تورکیە کرانەوە، بەڵام دەوڵەتی تورکیەش ئیزنی گەڕانەوەی پێنەدان و ئێستا لە نێوان پۆلیسی دوو دەوڵەت دا گیریان کردووە.\nگرفتێکی دیکەی کۆچبەران ئەوەیە کە خەڵکی زۆری یوونان وێڕای پۆلیسی ئەو وڵاتە بەگژ پەناخوازاندا هاتوونەوە و ناهێڵن بچنە وڵاتەکەیان و هەر لە هەمان کاتدا لە چەند دوڕگەیەکی ئەو وڵاتە خۆپێشاندانیان ئەنجامداوە و داوا دەکەن کە هیچ کامپێکی پەنابەری لە دوڕگەکانی ئەو وڵاتە بۆ کۆچبەران ساز نەکرێ.\nدەوڵەتی یوونان هەر لە سەرەتای چوونی کۆچبەران بۆ نێو خاکی وڵاتەکەیان، پەنجا کەشتی شەڕکەر و هەزاران پۆلیسی ڕەوانەی سنوورەکان کردوە.\nسەرۆک وەزیرانی یوونان لە ئاخیرین لێدوانیدا ڕەجەب تەییب ئەردۆغانی بە قاچاخچی ئینسان ناوبرد و ڕایگەیاند کە ئەردۆغان بۆ دەستەبەر کردنی ئامانجەکانی لە ئیدلبی سووریە بڕیاری کردنەوەی دەروازەکانی داوە.\nلەگەڵ ئەوەی کە یەکیەتیی ئورووپا سەرقاڵی کۆبوونەوەیە بۆ ڕووبەڕووبوونەوە لەگەڵ کۆچی بە لێشاوی پەناخوازان بەرەو ئورووپا، بەڵام تا ئێستا هیچ ئاسۆیەک بە پەنادان و نەجاتی ئەو کۆچبەرانە بەدی ناکرێ .\nشایانه باسه له‌ناو ئه‌م په‌ناخوازانه کۆمه‌ڵێک کوردیش بوونیان هه‌یه.\nپه‌ناخواز، یونان، تورکیه، ئوروپا\t2020-03-04\nتاگەکانی بابەتپه‌ناخواز، یونان، تورکیه، ئوروپا


ئه‌مینداری وه‌زاره‌تی پێشمه‌رگه: هیچ هێزێكی ئه‌مریكی له هه‌رێمی كوردستان بوونی نییه\nئه‌مینداری وه‌زاره‌تی پێشمه‌رگه ده‌ڵێت هیچ هێزێكی ئه‌مریكی له هه‌رێمی كوردستان بوونی نییه.\nجه‌بار یاوه‌ر ئه‌مینداری وه‌زاره‌تی پێشمه‌رگه، سه‌باره‌ت به كشانه‌وه‌ی هێزه‌كانی ئه‌مریكا له سوریا و ده‌نگۆی جێگیركردنیان له عێراق و هه‌رێم، ڕاگه‌یاندوه ئێمه هیچ ئاگاداری بابه‌تی كشانه‌وه نین و گفتوگۆ له‌گه‌ڵ ئێمه نه‌كراوه و باوه‌ڕیش ناكه‌م له‌گه‌ڵ عێراقیش كرابێت، له‌و باوه‌ڕه‌دام كه پڕۆسه‌كه كاتی زۆرتری پێویسته.\nناوبراو ئاماژه‌ی به‌وه‌كردووه له هه‌رێمی كوردستان ئه‌وه‌ی هه‌یه له فڕۆكه‌خانه‌ی نێوده‌وڵه‌تی هه‌ولێره، ئه‌وانیش پێیان ناڵێن بنكه‌ی سه‌ربازی به‌ڵكو باره‌گایه‌كه بۆ هه‌ماهه‌نگی و كۆمه‌ڵێك ئه‌فسه‌رن بۆ راوێژكاریی به‌كاردێت، ئه‌مریكا له هه‌رێم و له عێراقیش هێزی شه‌ڕكه‌ری نییه.\nئه‌مینداری گشتی وه‌زاره‌تی پێشمه‌رگه ئاماژه‌ی به‌و هه‌واڵه كردووه كه له باره‌ی جێگیربوونی سه‌ربازانی ئه‌مریكا له سه‌ربازگه‌ی كه‌ی وه‌نی كه‌ركوك بڵاوكرایه‌وه و جه‌ختیكرده‌وه ئه‌وه ته‌نیا بۆ پڕۆسه‌یه‌كی سه‌ربازی خێرا بووه به هاوبه‌شی دژه تیرۆری عێراق له حه‌ویجه به‌رێوه‌چوو.


كۆماره‌كه‌ی ئه‌فلاتون بوو به پێشه‌نگی ئه‌وروپا ... تاهیر محه‌مه‌د\nزۆرن ئه‌و داناو بیرمه‌ندو فه‌یله‌سوفانه‌ی له مێژوی مروَڤایه‌تیدا،كاتێك هه‌ستیان به زوڵم و چه‌وسانه‌وه‌ونا یه‌كسانی له كوَمه‌ڵگادا كردووه بیریان له‌وه كردوه‌ته‌وه چوَن جوَرێك له دادپه‌روه‌ری به‌رجه‌سته بكه‌ن وله‌وڕێیه‌وه كوَمه‌ڵگایێك بنیات بنێن تا ڕاده‌یێك مروَڤه‌كان تیایدا له مافه‌كانیان یه‌كسان بن.\n(ئه‌فڵاتون) گه‌وره فه‌یله‌سوفی یوَنان و هه‌موو جیهان كه له نێوان ساڵانی (427-347) پ.ز ژیاوه هه‌موو توانا فكری و فه‌لسه‌فیه‌كانی خۆی له‌وه‌دا چڕ كردوه‌ته‌وه كه چوَن بتوانی كۆمه‌ڵگایێكی دادپه‌روه‌ر دروست بكات كه له په‌رتووكه به‌ناوبانگه‌كه‌ی به‌ناوی (كۆماری ئه‌فڵاتون) پوخته‌ی بۆچونه‌كانی تیا ڕونكردۆته‌وه كه پێیه‌وه سه‌رقاڵ بوو بریتی بوون له، (پێوه‌ره دیاریكراوو دووهێنده (موزاعه‌ف) ئاكاریه‌كان،موڵكایه‌تی هاوبه‌ش (ئیشتراكی) ژنان و منداڵان وسامان،ئازادی ڕاده‌ربڕین،ئازادی ئایینی،ئازادی خۆشه‌ویستی،هاوسه‌رگیری ده‌وله‌َتی،چاكسازی وه‌چه،سنورداركردنی وه‌چه خستنه‌وه، هێنانه ئارای یه‌كسانی نێوان ژن و پیاو،سۆسیالیزم دیموكراسی و هه‌وڵدانی مرۆڤ بۆ ده‌سته‌به‌ركردنی برایه‌تی،هه‌موو ئه‌مانه بابه‌تگه‌لێك بوون كه مێشكی ئه‌ویان داگیر كردبوو.\nمرۆڤێك كه نزیكه‌ی 2400ساڵ به‌ر له ئێستا ژیابێت و بیری له كۆمه‌ڵگه‌یێك كردبێته‌وه كه دادپه‌روه‌ری و سوَسیالیزم و دیموكراسی تیادا پیاده بكری بۆ ئه‌و سه‌رده‌م ئه‌گه‌ر خه‌ونیش نه‌بێت له‌وانه مه‌حال بوبێت،به‌ڵام ئه‌وه‌ی جێگای ووردبوونه‌وه‌و هه‌ڵوه‌سته له‌سه‌ر كردنه ئه‌وه‌یه كه به‌ر له كارل ماركس و بیرمه‌ندانی تری فكری سۆسیالستی به سه‌دان ساڵ خه‌لكانێك هه‌بون بیریان له‌و بابه‌ته كردۆته‌وه،ئه‌وه‌ی جێگای باسه لێره‌دا كه پێویسته بووتری جیاوازی ماركس له‌گه‌ڵ هه‌موو ئه‌وانی تری پێش خوَی و دوای خۆی ئه‌وه‌یه كه بۆچون و بیردۆزه‌كه‌ی له‌مه‌ڕ قۆناغه‌كانی كۆمه‌ڵگه‌ی مرۆڤایه‌تی و یه‌كسانی و سه‌رمایه‌و مولكداری و ته‌واوی بابه‌ته كۆمه‌ڵایه‌تی و فه‌لسه‌فیه‌كانی تر به‌هاوكاری هاوڕێكه‌ی (فردریك ئینگلز) به‌شێوه‌یێكی وا پوخت داڕشت له‌و كاته‌وه بیردۆزه‌كه‌یان بوو به هه‌وێنی ده‌یان و سه‌دان شۆڕش و ڕاپه‌ڕینی گه‌لان وچینه ژێر ده‌سته‌كان له پێناو ڕزگاریدا له سه‌رتاسه‌ری جیهان.\nدوای پیرۆسترۆیكای میخائیل گۆرباتشۆف له ساڵی 1990 كه بووه هۆی هه‌ره‌سهێنانی یه‌كێتی سۆڤیه‌ت و ته‌واوی بلۆكی سۆسیالستی زۆری نه‌خایاند و هه‌ر زوو بیری یه‌كسانی و دادپه‌روه‌ری له زۆر شوێنی جیهان سه‌ری هه‌ڵدایه‌وه‌و به‌گوڕو تینێكی به‌هێزتر هاتنه‌وه مه‌یدان له‌به‌ر ئه‌وه‌ی ئه‌و دیموكراسیه‌ی ووڵاتانی ڕۆژئاواو دژ به سۆسیالیزم كه پڕوپاگه‌نده‌یان بۆ ده‌كردوو وه‌كوو به‌هه‌شتێكی سه‌ر زه‌مین له خه‌یاڵی خه‌ڵكیدا وێنه‌یان كێشا بوو نه‌ك هه‌ر نه‌هاته‌دی بگره تا دی له‌سایه‌ی ووڵاته سه‌رمایه‌داره‌كان و ئه‌و سیسته‌مه ئابوریه‌ی پیاده‌ی ده‌كه‌ن ڕۆژ له‌دوای ڕۆژ ژیان و گوزه‌رانی خه‌ڵكی خراپتر ده‌بی و چینی پرولیتاریاو هه‌ژار تادی هه‌ژارترده‌بن و چینی ده‌وڵه‌مه‌ندو سه‌رمایه‌داره‌كانیش له‌سه‌ر حیسابی ئه‌وان ده‌وڵه‌مه‌ندتر ده‌بن،ئه‌م سیاسه‌ته وای كرد كۆمه‌ڵانی خه‌ڵك له‌وه زیاتر به‌رگه‌ی قات و قڕی و ده‌ستپێوه‌گرتن (تقشف) نه‌گرن و بیر له گۆڕانگاری بنه‌ڕه‌تی بكه‌نه‌وه له‌م بواره‌شدا یۆنانی ووڵاته دێرینه‌كه‌ی ئه‌فلاتون بوو به پێشه‌نگی گشت ئه‌وروپاو له هه‌ڵبژاردنه په‌رله‌مانیه‌كه‌ی 25/1/2015پارتی سیریزای چه‌پی ڕادیكاڵ به پاڵپشتی جه‌ماوه‌ر سه‌ركه‌وتنێكی مێژوویی گه‌وره‌ی به‌ده‌ست هێنا له ماوه‌ی چه‌ند ڕۆژیّكدا حكومه‌تێكی تۆكمه‌یان پێكهێنا چه‌ندین بڕیاری گرنگیان ده‌ركرد كه هه‌مووی له پێناو به‌رژه‌وه‌ندی چینی هه‌ژارو فه‌رمانبه‌ران بوو،دوابه‌دوای سه‌ركه‌وتنه كه‌یان له ئیسپانیا گه‌وره‌ترین خۆپیشاندانی جه‌ماوه‌ری به‌ڕێوه‌چوو بۆ پاڵپشتی كردن له پارتی سیریزا به‌دروشمی ئیمرۆ له یۆنان و به‌یانی له ئیسپانیا ده‌یگۆڕین.\nله گه‌ڵ ئه‌م گۆڕانكاریو جموجۆله‌دا ووڵاتانی ئه‌وروپی له‌سه‌روشیانه‌وه ئه‌لمانیاو فه‌ره‌نسا تووشی ترس و دله‌راوكی بوون و كه‌وتنه هه‌ڕه‌شه‌كردن له حكومه‌ته ساواكه‌ی یوَنان و به‌شێوازی جیا جیا نه‌بادا ئه‌نجامی ئه‌م هه‌ڵبژاردنه‌ی یۆنان كه خۆی له خۆیدا شۆڕشێكی جه‌ماوه‌ری گه‌وره‌یه دژی ڕژێمی سه‌رمایه‌داری پڕیشكه‌كه‌ی ئه‌وانیش بگرێته‌وه،دوای ئه‌وه‌ش له چه‌ندین شاری ئه‌مریكی و ئه‌وروپی وه‌كوو پاڵپشتێك بۆ پارتی سیریزای یۆنانی خۆپیشاندانی جه‌ماوه‌ری گه‌وره به‌ڕیوه‌چوو وه‌ك بڵێی كاتی ئه‌وه هاتبی دروشمه گه‌وره‌كه‌ی ماركس به‌جی بێنن كه ده‌ڵی (ئه‌ی كرێكارانی جیهان یه‌كگرن) باری ئابوری ووڵاته سه‌رمایه‌داره‌كان و چاوچنۆكیان له‌وڕاده‌یه ده‌رچووه زیاتر به‌رگه‌ی بگیری بۆیه جه‌ماوه‌ر زۆر بوێرانه بڕیاری خۆیاندا.\nهه‌رچه‌نده هێشتا زووه حوكم له‌سه‌ر ئه‌نجام و ده‌رهاوێشته‌كانی ئه‌م هه‌ڵبژاردن و گۆڕانكاریه بدری له‌به‌ر ئه‌وه‌ی له روسیای قه‌یسه‌ری و له‌كاتی جه‌نگی جیهانی یه‌كه‌مدا وله‌ساڵی 1917 كاتێك به‌لشه‌فیه‌كان به سه‌ركردایه‌تی لینین گه‌وره‌ترین شۆڕشی سۆسیالیستیان له مێژووی مرۆڤایه‌تی به‌رپاكردو ده‌سه‌ڵاتی قه‌یسه‌ریان له‌ناو بردو حكومه‌تی پرۆلیتاریایان دامه‌زراند،له‌وكاته‌دا هێزه كوَنه‌په‌رسته‌كانی ناوخوَو دوژمنانی ده‌ره‌كی ده‌سته‌وه‌ستان نه‌وه‌ستان به‌ڵكوو به هه‌موو شێوازێك كه‌وتنه داڕشتنی پیلان و دروستكردنی شه‌ری ناوخۆو ئاژاوه گێڕی به‌مه‌به‌ستی كۆتایی هێنان به‌شۆڕش و له‌ناو بردنی حكومه‌ته‌ساواكه‌یان به‌ڵام ئیراده‌ی گه‌لی شۆڕشگێری ڕوسیاو ئازایه‌تی و زیره‌كی سه‌ركرده‌كانیان له سه‌روشیانه‌وه لینین به‌رپه‌رچی هه‌موو پیلان و هێرشێكی دوژمنانیان دایه‌وه‌و توانیان خۆڕاگربن و یه‌كێتی سۆڤیه‌تیان دامه‌زراند.\nئێستاكه‌ش كه گه‌لی یۆنان بڕیاری خۆیان داوه‌و یه‌كه‌م هه‌نگاویان ناوه به‌ره‌و گۆڕانكاری بنه‌ڕه‌تی له‌ته‌واوی سیسته‌می ئابوری و سیاسی ووڵات پێویسته له پێناو پاراستن و ڕاگرتنی ئه‌و ده‌ستكه‌وته مێژووییه ئازاو بوێرو چاو كراوه بن له هه‌مبه‌ر پیلانی دوژمنانی شۆڕش به پێچه‌وانه‌وه هه‌ر گه‌ڕانه‌وه‌یێك به‌ره‌و دواوه دۆڕاندن و خۆكوشتنه‌و ده‌یان ساڵی ده‌وی تا جارێكی تر به‌و ئه‌نجامه ده‌گه‌نه‌وه.


كفری.. باندێك به فێڵ بڕی 10 ملیۆن دینار له چوار برا ده‌به‌ن\n"به فێڵی كڕینی ژماره‌یه‌ك سپلیت، بۆ ناوچه‌یه‌كی دووره‌ده‌ست بردوویانن و دواتر هه‌ڕه‌شه‌ی كوشتنیان لێكردوون و پاره‌كه‌شیان لێسه‌ندوون"\nKurdistan24 هه‌ولێر 12:24 2022/05/10\nچوار برا به فێڵ بڕی 10 ملیۆن دیناریان لێده‌ستێندرێت\nکوردستان باندی دزیكردن گه‌رمیان چه‌مچه‌ماڵ كفری\nباندێك دزیكردن له گه‌رمیان بڕی 10 ملیۆن دیناریان بۆ له چوار برای كاسبكار ده‌به‌ن، كه پێشتر ته‌له‌فۆنیان بۆ كردوون و پێیانگوتوون، وه‌رن ژماره‌یه‌ك زۆر سپلیتتان پێده‌فرۆشین.\nهاووڵاتییه‌كی قه‌زای كفری به كوردستان24ی راگه‌یاند، كه‌سێك ته‌له‌فۆنی بۆ كردووه و پێی گوتووه 125 سپلیتت پێده‌فرۆشین، كه هی كۆمپانیایه‌كی نه‌وت، ئه‌و هاووڵاتییه چوار كوڕی خۆی ناردووته چه‌مچه‌ماڵ بۆ ئه‌وه‌ی سپلیته‌كان بكڕن.\nگوتیشی: كوڕه‌كانم بڕی 10 ملیۆن دیناریان پێبووه، كه چوونه‌ته لای ئه‌و كه‌سانه‌ی گوایه سپلیتمان پێده‌فرۆشن، ده‌مانچه‌ی له‌سه‌ر سه‌ری دانراوه و ئازار دراون، بۆ ئه‌وه‌ی ئه‌و پاره‌یان پێبده‌ن، دوای ئه‌وه‌ش پاره‌كه‌شیان بردووه\nئه‌و هاووڵاتییه‌كه‌ی كفری ئاماژه‌ی به‌وه كردووه، كوڕه‌كه‌ی بینیویه‌تی كه یه‌كێك له ئه‌ندامه‌كانی بانده‌كه له پاره دزراوه‌كه، دزی له بانده‌كه‌ی خۆی كردووه، هه‌موو پاره‌كه‌ی نه‌خستووه‌ته كیسه‌ی بانده‌كه‌ی خۆیان و هه‌ندێكی ده‌خسته گیرفانی خۆی.\nئاماژه‌ی به‌وه‌ش كرد، ئه‌و دزی و فێڵكردنه یه‌كه‌مجار نییه، پێشتریش كه‌سێكی دیكه هه‌ر له كفری كه خاوه‌نی كێڵگه‌ی په‌له‌وه‌ره، په‌یوه‌ندی پێوه‌كراوه بۆ كڕینی مریشك و دواتر پاره‌كه‌ی لێسه‌ندراوه.


فەرموودە - ویکیپیدیا، ئینسایکڵۆپیدیای ئازاد\nفەرموودە، بریتییە لەوتەکانی پێغەمبەر محەمەد (د. خ) لەگەڵ کردارو ئەو رووداوانەی بێدەنگ بوە لەسەری و سیفەت و ژیاننامە و ھەواڵی، یاخود بەوە دەوترێ کە دەدرێتە پاڵ پێغەمبەر لە ووتە و کردار و ڕووداوەکانی کە بێدەنگ بوەە لێ، یان خووڕەوشت و ھەڵسووکەوتی.\n١ زانستی فەرموودە\n٢ کتێبەکانی فەرموودە\n٢.١ لای سوننە\n٢.٢ لای شیعە\n٢.٣ لای ئیبازی\n٣ فەرموودەی قودسی\n٣.١ جیاوازی نێوان فەرموودەی قودسی و قورئان\n٣.٢ جیاوازی نێوان فەرموودەکانی پێغەمبەر لەگەڵ فەرموودەی قودسیدا\n٤ گێرانەوەی فەرموودە\nنەتەوەی ئیسلامی لە دوای قورئان گرنگییان داوە بە فەرموودەکانی پیغەمبەر بەوەی سوننەتی پێغەمبەر بووە بە پایەی دووەم لە ئیسلامدا، و زانایان ھەر لە ساڵەکانی سەرەتای ھاتنی ئیسلامەوە و بە درێژایی سەردەم و ماوەکان ئیشیان لەسەر زانستی فەرموودە کردووە ئیشکردنێکی بەردەوام و یەکلایی.\nھەندێک جار فەرموودەکانیان لەبەرکردووە یان نووسیویانەتەوە یان ھانی خەڵکیان داوە بۆ لەبەرکردنی، یان پۆڵێن و دابەشیان کردوون یان بنەما و بنەڕەتییان داناوە لە قبوڵکردنی فەرموودەکان، لەبەرئەوە زانستی فەرموودە چەندین دانراو و بابەتی زۆری لەسەر دانراوە.\nسوننە حەوت کتێبییان ھەیە کە بە شێوەیەکی گشتی پشتی پێ ئەبەستن لە فەرموودەدا وەک لەو خشتەیەی خوارەوەدا خراونەتە ڕوو، ھەروەھا چەندین کتێب تریان ھەیە ھاوکات لەکەڵ کۆمەڵێک موسنەد وەک موسنەدی ئیمام ئەحمەد کە پشتیان پێ ئەبەستن لە فەرموودەدا.\nناو دانەر قەبارە\nسەحیحی بوخاری بوخاری (٨٧٠) ٧١٦٧ فەرموودە\nسەحیحی موسلیم موسلیم (٨٧٥) ٥٥٠٥ فەرموودە\nسونەنی ئەبوداوود ئەبوداوود (٨٨٨) ٥٢٧٤ فەرموودە\nسونەنی ترمزی ترمزی (٨٩٢) ٣٩٥٦ فەرموودە\nسونەنی نەسائی نەسائی (٩١٥) ٥٧٥٤ فەرموودە\nسونەنی ئیبن ماجە ئیبن ماجە (٨٨٦) ٤٣٤١ فەرموودە\nسونەنی دار قتنی دار قتنی (٩٩٥) ٤٧٣٣ فەرموودە\nسونەنی بیھقی بیھقی (١٠٦٦) ٢١٦٠١ فەرموودە\nکتێبەکانی فەرموودەی شیعە جیاوازە لەوانەی سوننە، و فەرموودەکان لای شیعە بە تەنھا ناگەڕێنەوە بۆ پێغەمبەر (د. خ) بەڵکو ئەشگەڕێندرێنەوە بۆ دوانزە ئیمامەکە، لەبەرئەوە ھاوەڵی ئیمامەکانیان جێگەیەکی تایبەتییان ھەیە لای شیعە و بە باشتریان ئەزانن لە ھەندێک ھاوەڵەکان. ھۆی ئەمەش ئەوەیە کە شیعە وای دەبینن کە دوانزە ئیمامەکە سوننەتی پێغەمبەرییان لەبەر بووە.\nھەروەھا ئیبازییەکان موسنەدێکییان ھەیە کە بە پلەی یەکەم پشتی پی ئەبەستن ئەویش موسنەدی ڕەبیع کوری حەبیبە، ھەروەھا پشت ئەبەستن بە سەحیحی بوخاری و کتێبی فەرموودەکانی تری سوننە.\nبەو ووتە و فەرمایشتانە دەووترێت کەوا پێغەمبەری محەمەد دەیداتە پاڵ پەروەردگار، ھەروەھا بۆیە بە فەرموودە ناوبراوە چونکە پێغەمبەر دەیگێڕێتەوە لەخواوەندەوە ھەروەک چۆن فەرموودە دەگێڕدرێتەوە، زانایانیش سەبارەت بەفەرموودەی قودسی دوو ڕایان ھەیە:\nفەرموودەی قودسی وتەی پەروەردگارە پێغەمبەر بەتەنیا گێڕانەوەی لەسەرە.\nوتەکانی وەک فەرموودەکانی پێغەمبەری وایە بەڵام واتا و ماناکەی لەلایەن خواوەیە خراوەتە نێو دڵی پیغەمبەرەکەی.\nجیاوازی نێوان فەرموودەی قودسی و قورئاندەستکاری\nفەرموودە قودسیەکان دەستەواژەکانی لەلایەن پێغەمبەر محەمەدەوەیە (د. خ) بەپێی ڕای ھەندێک، بەڵام واتاکەی لەلایەن خواوەیە لەرێگەی خەو یا خستنە نێو دڵ یاخود نیگایەکی دیار و ئاشکرا.\nبەڵام قورئان دەستەواژە و واتاکەی لەلایەن خواوەیە بەنیگایەکی دیارو ئاشکرا، بەواتایەکی دیکە لەحاڵی بێداریدا خوا بۆی دابەزاندووە نەک لەخەودا یاخود خستبێتیە نێو دڵیەوە.\nھەروەھا گێڕانەوەی فەرموودە قودسیەکان گونجاوە گێڕانەوەی بەچەشنێ واتا بگەیەنێ، بەڵام قورئان یاساغە بەچەشنی واتا بگێڕدرێتەوە.\nفەرموودە قودسیەکان خوێندنەوەیان لەکاتی نوێژدا ناخوێنرێتەوە بەڵام قورئانی پیرۆز دەخوێنرێتەوە لەنوێژ و بەندایەتی پێوە دەکرێ.\nجیاوازی نێوان فەرموودەکانی پێغەمبەر لەگەڵ فەرموودەی قودسیدادەستکاری\nفەرموودەی قودسی ماناکەی لەلایەن خوداوەیە بەچەشنی کەوا پێغەمبەر محەمەد دەیداتە پاڵ پەروەدگار.\nبەڵام فەرموودەی پێغەمبەر بەوچەشنە نییە و تێیدایە بەراوبۆچوونی پێغەمبەر گوتراوە یاخود لەمیانەی وردبوونەوە لەراستیەکانی گەردوونەوە سەری گرتوە ئەمەش ئەوە دەگەیەنێت کەوتەی خوا نییە، ھەروەھا لەنێو فەرموودەکانی پێغەمبەریشدا ھەیە لەرێگەی نیگاوە بەپێغەمبەر راگەیەندراوە و پێغەمبەری خوا بەوتەی خۆی روونی کردوەتەوە ھەرچەندە ئەم بەشەیان لەلایەن خواوەیە وەک ئەوەی خستبێتیە دڵی یان فێری کردبێت بەڵام بەوتەی پێغەمبەر دەربڕاوە بۆیە دەدرێتە پاڵ پێغەمبەر، بەھەردوو جۆرەکەشیان دەگوترێت فەرموودەی پێغەمبەر بەھۆی ناوەکەیەوە کەلەسەری گیرساوەتەوە.\nزۆر لە کەساییەتییەکان زیاتر لە ١٠٠٠ فەرموودەی پێغەمبەرییان گێڕاوەتەوە، لە ھاوەڵەکانی پێغەمبەر ئەوانەی زیاتر لە ١٠٠٠ فەرموودەیان گێڕاوەتەوە، ئەمانەی خوارەوەن؛\nعەبدوڵڵا کوڕی عومەر کوڕی خەتتاب\nئەنەس کوڕی مالیک\nعائیشە کچی ئەبووبەکر\nعەبدوڵڵا کوڕی عەبباس\nجابر کوڕی عەبدوڵڵا\nئەوانەی لە شوێنکەوتووەکان بە زۆر گێرانەوەی فەرموودە ناسراون، ئەمانەی خوارەوەن؛\nئیمام ئیبن شەھاب زەھری\nئیمام ئەحمەد کوڕی حەنبەل\nئیمام مالیک کوڕی ئەنەس\nئیمامی ئیبن ماجە\nسایتی لێکۆڵینەوەی فەرموودە\nفەرھەنگێکی تەواو بۆ لێکۆڵینەوەی فەرموودە\nفەرھەنگی فەرموودەی ئەلکترۆنی\nبۆ گەڕان بە دوای فەرموودە\nفەرموودەی پێغەمبەر ١ی تەممووزی ٢٠١٧ لە وەیبەک مەشین، ئەرشیڤ کراوە.\nوەرگیراو لە «https://ckb.wikipedia.org/w/index.php?title=فەرموودە&oldid=901523»\nدواجار لە ٢١:٠٠ی ٤ی شوباتی ٢٠٢٢ دەستکاری کراوە\nئەم پەڕەیە دواجار لە ٢١:٠٠ی ٤ی شوباتی ٢٠٢٢ نوێ کراوەتەوە.


Benefactor - Inglés - Kurdo Traducción y ejemplos\nUsted buscó: benefactor (Inglés - Kurdo)\nخێرەومەند، چاکە‌کە‌ر، خێرخواز، خێرکەر، پارەدار بە نەخۆشخانە، دەزگایەکی کۆمەڵایەتی، یا مرۆڤێک لە رووی چاکەو یارمەتیەوە، بەخێوکەر، ناندەر، پەروەردەکەر، چاکەکار\nanonymous donated million. benefactor $2 An\nبڕی ملیۆن بەخشی دوو دۆلاری خێرخوازێك\nbenefactor ==> خێرەومەند، چاکە‌کە‌ر، خێرخواز، خێرکەر، پارەدار بە نەخۆشخانە، دەزگایەکی کۆمەڵایەتی، یا مرۆڤێک لە رووی چاکەو یارمەتیەوە، بەخێوکەر، ناندەر، پەروەردەکەر، چاکەکار\nیا مرۆڤێک لە رووی چاکەو یارمەتیەوە\nbenefactor ==> خێرەومەند، چاکە‌کە‌ر، خێرخواز، خێرکەر، پارەدار بە نەخۆشخانە، دەزگایەکی کۆمەڵایەتی، یا مرۆڤێک لە رووی چاکەو یارمەتیەوە، بەخێوکەر، ناندەر، پەروەردەکەر، چاکەکار caterer ==> بەڵێن دەر، خاوەن ئۆتێل، ناندەر\nalmsgiver ==> خێرکەر، خێرخوا، فەڕکەر benefactor ==> خێرەومەند، چاکە‌کە‌ر، خێرخواز، خێرکەر، پارەدار بە نەخۆشخانە، دەزگایەکی کۆمەڵایەتی، یا مرۆڤێک لە رووی چاکەو یارمەتیەوە، بەخێوکەر، ناندەر، پەروەردەکەر، چاکەکار benefactore ==> خێرکەر beneficent ==> خێرکەر، چاکەر، بەسوود، بەکەڵک، بەخشندە، بەخشندەیی، فەڕکەر، چاکەکەر، فەڕەکی، بۆ فەر، فەڕی، دڵچاک، فەڕکار philanthropist ==> چاکەخواز، خێرکەر، خێرخواز well-doer ==> خێرکەر، چاکەکەر، چاکەکار\nbenefactor ==> خێرەومەند، چاکە‌کە‌ر، خێرخواز، خێرکەر، پارەدار بە نەخۆشخانە، دەزگایەکی کۆمەڵایەتی، یا مرۆڤێک لە رووی چاکەو یارمەتیەوە، بەخێوکەر، ناندەر، پەروەردەکەر، چاکەکار benevolence ==> دڵ و دەروونی باش، چاکە، دلۆڤانی، خێرخواز، خێر، چاکی benevolent ==> چاکەکار، خێرخواز، بەخشندە، پیاوچاک، چاکە کار، دڵ و دەروون چاک، بەبەزەیی، دڵنەرم، دلۆڤان، کەریم charable ==> خێرخواز charitable ==> خێرخواز، خێرومەند، خێرەومەند، فەڕکەر، چاکەکەر، فەڕەکی، بۆ فەر، فەڕی، بەخشندە، دڵچاک، فەڕکار charity ==> خێر، خێرخوازی، چاکە، خێرخواز، کاری فەڕ، چاکەکردن، فەڕ، مایانە، مزانە، پیاوەتی، چاک، یارمەتی، فەڕکردن، چاکەکاری، کرداری چاک، کردەوەی چاک generosity ==> بەخشندەیی، بەخشش، دەستکراوە، خێرخواز، دەست و دڵ تێری، بەخسندەیی، دەست بلاو، پیاوەتی، دڵچاکی، دەستی سپی، چاکە، دەست بڵاوی، مەردایەتی، جوامێری، سنگ فراوانی، لێبوردن، بە خشین، دەستبڵاوی philanthropist ==> چاکەخواز، خێرکەر، خێرخواز samaritan ==> سامەڕی: یەکێک لە دانیشتووانی سامەرە (لە فەلەستین)، سامەری: یەکێک لە دانیشتووانی سامەرە (لە فەلەستین)، خێرخواز\nbenefactor ==> خێرەومەند، چاکە‌کە‌ر، خێرخواز، خێرکەر، پارەدار بە نەخۆشخانە، دەزگایەکی کۆمەڵایەتی، یا مرۆڤێک لە رووی چاکەو یارمەتیەوە، بەخێوکەر، ناندەر، پەروەردەکەر، چاکەکار charitable ==> خێرخواز، خێرومەند، خێرەومەند، فەڕکەر، چاکەکەر، فەڕەکی، بۆ فەر، فەڕی، بەخشندە، دڵچاک، فەڕکار\nalmsgiving ==> خێرکردن، خێرخوایی، فەڕ، فەڕکردن، چاکەکاری، کرداری چاک، کردەوەی چاک، فەڕکەر، چاکەکەر benefactor ==> خێرەومەند، چاکە‌کە‌ر، خێرخواز، خێرکەر، پارەدار بە نەخۆشخانە، دەزگایەکی کۆمەڵایەتی، یا مرۆڤێک لە رووی چاکەو یارمەتیەوە، بەخێوکەر، ناندەر، پەروەردەکەر، چاکەکار beneficent ==> خێرکەر، چاکەر، بەسوود، بەکەڵک، بەخشندە، بەخشندەیی، فەڕکەر، چاکەکەر، فەڕەکی، بۆ فەر، فەڕی، دڵچاک، فەڕکار charitable ==> خێرخواز، خێرومەند، خێرەومەند، فەڕکەر، چاکەکەر، فەڕەکی، بۆ فەر، فەڕی، بەخشندە، دڵچاک، فەڕکار officious ==> چاکەکەر، ئامادەی یارمەتی، چاو بەرەو ژێرکەر، دەست خەرە ناو کاروباری خەڵکەوە و ناڕەسمی، چاو بەرەوژێرکەر very generous ==> دڵچاک، خاوەن پیاوەتی چاکەکار، خاوەن پیاوتی زۆر، خاوەن چاکەی زۆر، چاکەکەر very kind ==> خاوەن پیاوتی زۆر، خاوەن چاکەی زۆر، چاکەکەر well-doer ==> خێرکەر، چاکەکەر، چاکەکار\nbenefactor ==> خێرەومەند، چاکە‌کە‌ر، خێرخواز، خێرکەر، پارەدار بە نەخۆشخانە، دەزگایەکی کۆمەڵایەتی، یا مرۆڤێک لە رووی چاکەو یارمەتیەوە، بەخێوکەر، ناندەر، پەروەردەکەر، چاکەکار benevolent ==> چاکەکار، خێرخواز، بەخشندە، پیاوچاک، چاکە کار، دڵ و دەروون چاک، بەبەزەیی، دڵنەرم، دلۆڤان، کەریم excellent ==> نایاب، زۆرباش، یەکجار چاک، ئافەرم، ھەرە باش، خاوەن چاکە، چاکەکار، ھەرەباش، باڵا kind ==> ڕەگەز، جۆر، چەشن، کۆنە، دەست، میھرەبان، دڵچاک، بابەت، دلۆڤان، بەبەزەیی، بەزەییدار، دۆستانە، چاک، خۆش، خاوەن چاکە، چاکەکار، پۆل، ڕەوشت جوان، رەوشت چاک، دڵسۆز، ئەمەکدار، بەسۆز، نەرم، بەخشەر، میان، نیان، دۆست، ڕووخۆش، شێوە، سنگ فراوان، بەخشندە، خۆشخوو، دۆستانەیە، چاکە، میانە، نیانە philanthropy ==> چاکە کردن، چاکەکار superior ==> بەرز، بڵند، بالاتر، بەرزتر، کاربەدەست، پایەبەرز، خۆبەزڵزان، لەپێش، باشتر، چاکتر، باڵاتر، خاوەن چاکە، چاکەکار، نایاب، ھەرەباش، باڵا، زاڵ، باڵادەست، ھەرە باش، دیار virtuous ==> خاوێن، چاکەکار، پاک داوێن، پاک، داوێن پاک، پوخت، پاکیزە، مەرد، بێگەرد، خاوەن چاکە well-doer ==> خێرکەر، چاکەکەر، چاکەکار\nپارەدار بە نەخۆشخانە\nbenefactor ==> خێرەومەند، چاکە‌کە‌ر، خێرخواز، خێرکەر، پارەدار بە نەخۆشخانە، دەزگایەکی کۆمەڵایەتی، یا مرۆڤێک لە رووی چاکەو یارمەتیەوە، بەخێوکەر، ناندەر، پەروەردەکەر، چاکەکار breeder ==> گیانداری زاوزێ کەر، ڕووەکێک کە ڕووەکی تری لێ دەبێتەوە، ھۆ، سەرچاوە، داھێنەر، گیانەوەر بە خێوکەر، پەروەردیار، پەروەریار، بەخێوکەر caretaker ==> چاودێری شت، شوێن، یا کەسێک، پاسەوان، سەرپەرەست، خزمەتگوزار، پێسپێردراو، سەرپەرشتیار، پارێزەر، چاودێر، ئاگەداریکەر، گێڕەوە، متمانە پێکراو، بەرێوەبەر، باوەڕپێکراو، سپاردەپارێز، سەرپەرشتکەر، پەروەردەکار، بەرپرسیار، بەخێوکەر، بەرپرس پێسپێردراو، سەرپەرشتیکەر، پێ سپێردراو، لایەنگر، پشتگر custodian ==> پاسەوان، دڵنیایە، ئەمیندار، سپاردە پارێز، دادپارێز، پێسپێردراو، بەجێگەیەنەری سپاردە، متمانە پێکراو، پارێزەر، سەرپەرشتیار، بەرێوەبەر، باوەڕپێکراو، بەخێوکەر، بەرپرس پێسپێردراو family provider ==> بەخێوکەر foster father ==> باوکی شیری، زڕباوک، باوەپیارە، باوک بەپەروەردەکردن، بەخێوکەر، پەروەردەکار guardian ==> ڕاسپێر، سەروەر، وەسی، پارێزەر، چاودێر، پاسەوان، دیدەوان، سەرپەرەشت، پێسپێردراو، بەجێگەیەنەری سپاردە، سەرپەرشتیکەر، پێ سپێردراو، بەخێوکەر، بەرپرس پێسپێردراو، سپاردەپارێز، متمانە پێکراو، سەرپەرشتیار، بەرێوەبەر، باوەڕپێکراو sponsor ==> دایەن، بەخێوکەر، خەرجیدەر، کەفیل، خەرجی دەر، کەفالەت کردن، خەرجی دان، دابینکەر، سپۆنسەر، دەستەبەر، پشتگر، لایەنگر، وتن بە، قسەکردن بە، چاودێر subsistence ==> ژیان، بوون، مانەوە، تێری، چاوتێری، گوزەران، ژیانی، گوزەرانی، بەخێوکەر، بای ژیان، دەژێنێ، نەژی و نەمری supporter ==> پشتگیر، ھەوادار، پشتیوان، لایەنگر، پاڵپشتی کەر، پشتیوانی لێ کەر، پشتگیری کەر، لایەنگری کەر، پشتیوانیکەر، لایەنگریکەر، لایەنگری یان ئەندامی پارتێک، بەدوکەوت، ملکەچ، یاریدەر، ھاندەر، یارمەتیدەر، بەخێوکەر، بژێن، پشتیوانیگر sustenance ==> خواردن، ئازوقە، خۆراک، بژێوی، ژیانی، ژینی، بەخێوکەر، بای ژیان، دەژێنێ، ژیاندن، دابینکردن breadwinner ==> نان پەیداکەر (بۆ کەس و کار)، خێزان بەخێوکەر، نان پەیداکەر، نانپەیداکەر، بەخێوکەر، بژێن godfather ==> باب، باوکی خوایی (گاور)، بەخێوکەر، چاودێر، دەستەبەر\n(له وه‌ڵامدا) ده‌ڵێن: پاکیی و ستایش بۆ تۆ (ئه‌ی په‌روه‌ردگار) تۆ یارو یاوه‌ری ئێمه‌ی نه‌ك ئه‌وان، به‌ڵکو ئه‌وانه په‌رییان ده‌په‌رست، زۆربه‌یان باوه‌ڕیان پێیان هه‌بوو (باوه‌ڕیان به جادووگه‌رو ده‌جاله‌کان هه‌بوو).\nbf फिल्म bf hindi mein हि (Inglés>Hindi)i stop texting them first (Inglés>Hindi)memudahkan (Malayo>Inglés)1:00 am (Inglés>Español)secure a responsible career opportunity (Inglés>Tagalo)tarik upih (Malayo>Inglés)authorities (Inglés>Georgiano)tôi thấy bạn thật tệ (Vietnamita>Inglés)inta won pod ka oi (Cebuano>Tagalo)efektīvs (Letón>Checo)ya pasya (Tagalo>Español)nadadamay in english (Tagalo>Inglés)pola filakia (Griego>Inglés)نباتي (Árabe>Inglés)sana matagal ko ng ginawa (Tagalo>Inglés)di ako marunong mag engles (Tagalo>Inglés)plastik lutsinar (Malayo>Inglés)berkhianat (Indonesio>Inglés)manus hominum (Latín>Inglés)lumpia wrapper (Inglés>Tagalo)yo siento estaba durmiendo (Español>Inglés)no one is perfect (Francés>Inglés)exco kebajikan dan keselamatan (Malayo>Inglés)zayıflayacağız (Turco>Eslovaco)5 niveles 6 libros 6 descargas mp3 (Español>Inglés)


تەندروستی بڕیارێكی بۆ فەرمانبەران دەركرد - تۆڕی میدیایی خەڵک\nدوابەدوای گشتاندنی وەزارەتی دارایی بۆ كۆكردنەوەی زانیاری لەسەر فەرمانبەرانی گرێبەست، بەڕێوەبەرایەتی گشتی تەندروستی هەولێر بڕیاریدا لەماوەی 3 ڕۆژدا سەرجەم فەرمانبەرانی گرێبەست فۆڕمی زانیاری پڕبكەنەوە.\nبەڕێوەبەرایەتی گشتی تەندروستی هەولێر لە گشتاندنەكەیدا بۆ گشت بەڕێوەبەرایەتی و نەخۆشخانە و بنكەی تەندروستیەكان ئاماژەی بەوەكردووە، بەشی یاسایی و گرێبەستەكان لەدیوانی بەڕێوەبەرایەتی،ئاگاداری دەستەی كارگێڕی گشت دەزگاكانی تەندروستی سنوری بەڕێوەبەرایەتیمان دەكەینەوە،هەر فەرمانبەرێكی گرێبەست پێویستە ئەم فۆڕمەی، كە بۆتان هاتووە پڕبكاتەوە.\nڕاشیگەیاندووە، دەبێت بۆ ماوەی (3) ڕۆژ لەلایەن فەرمانبەرانی گرێبەست پڕبكرێتەوە و ڕەوانەی بەشی یاسایی و گرێبەستەكان لەدیوانی بەڕێوەبەرایەتیمان بكرێت.\nئاماژەی بەوەشكردووە، فەرمانبەری گرێبەست لە فۆڕمەكە تا خاڵی (٨) دەتوانن پڕ بكەنەوە و دواتر پەنجەمۆری خۆیان بكەن.\nجەختیشی كردۆتەوە، لە خالی (٩) تا كۆیایی خاڵ لەلایەن بەشی ژمێریاری پڕدەكرێتەوە.\nپێشتر (خەڵك) دەقی ڕێنمایی دارایی و فۆڕمی فەرمانبەرانی گرێبەستی بڵاوكردەوە، كە ئاڕاستەی سەرجەم وەزارەت و فەرمانگەكان كراوە بۆ پڕكردنەوەی تاوەكو زانیاری ورد لەسەر ئەو فەرمانبەرانە كۆبكرێتەوە بە مەبەستی بڕیاردان لەسەر دامەزراندنیان بە هەمیشەیی لەلایەن ئەنجوومەنی وەزیرانەوە.\nخەڵك- وەزارەتی دارایی و ئابووری حكومەتی هەرێم گشتاندنێك بۆ سەرجەم وەزارەت و فەرمانگەكان دەكات و جەختدەكاتەوە، كە دەبێت میلاك بە پێی ئەو خشتانە…\nوەزارەتی دارایی هەرێم كاتی دابەشكردنی مووچەی دیاریكرد\n23 تشرینی یەکەم 2021 1.22 pm\nخەڵك-ئارام سەردار وەزارەتی دارایی و ئابووری حكومەتی هەرێم بڕیاریدا لە ڕۆژی دوو شەممەوە دەست بە دابەشكردنی مووچە…


11:37 دەستبەسەر کرانی ٢٧ کەس لە ڕۆژهەڵاتی کوردستان لە دو حەوتوودا\n10:28 مەسرور بارزانی: زیادبوونی توندوتیژی و دەستدرێژی بۆ سەر ژنان دواكەوتووییە\n18 April 2021 17:41\nپەیامی کورد ... ئیسرائیل و یوونان گەورەترین ڕێکەوتننامەی بەرگری یان واژوو کرد .\nئیسرائیل و یوونان ڕێکەوتننامەیەکی بەرگری یان واژوو کرد کە گەورەترین هاوکاری بەرگری ئەوان تاکوو ئێستا بووە .\nبە پێی ڕاپۆرتێک ، وەزارەتی بەرگری ئیسرائیل ووتی : ئیسرائیل و یوونان گەورەترین ڕێکەوتننامەی بەرگری تاکوو ئێستایان واژوو کردووە کە بریتی لە بەدی هێنانی ناوەندێکی ڕاهێنانی فڕینی نێودەوڵەتی بۆ هێزی ئاسمانی یوونان ە .\nلەم بەیاننامەیەدا هاتووە : " بڕی ڕێکەوتننامەکە نزیکەی ٥.٥ میلیارد " نزیکەی " ١.٧ میلیارد دۆلار " ەو بریتییە لە درووست کردن و خستنەڕێگەی ناوەندێکی ڕاهێنانی فڕینی نێودەوڵەتی بۆ هێزی ئاسمانی یوونان لە لایەن Elbit Systems بۆ ماوەی ٢٢ ساڵ ە .\nوەزارەتخانەی ئاماژە پێکراو کە ڕۆژی هەینی ، بەڕیوبەری نووسینگەی هاوکاریگەلی نێودەوڵەتی بەرگری وەزارەتی بەرگری ئیسرائیل ، سەرتیپی زەخیرە کراو " یائیر کوولاس " گەورەترین ڕێکەوتننامەیەکی بەرگری یە کە " لە نێوان ئیسرائیل و یوونان تاکوو ئێستا واژووی کردووە .وەکوو بەشێک لەم ڕێکەوتننامەیە ، وەزارەتی بەرگری ئیسرائیل و Elbit Systems پێشگامی درووستکردنی ناوەندێکی ڕاهێنانی فڕینی نێودەوڵەتی بۆ هێزی ئاسمانی یوونان دەبن کە بە دە فڕۆکەی ڕاهێنانی M-346 بەرهەم هاتوو لە لایەن کۆمپانیای ئیتاڵیایی لێئۆناردۆ ڕیکدەخستریت .\nM-346 Elbit Systems ئیسرائیل\nپنتاگۆن واده‌ی کەوتنە خوارەوی موشەکە چینییەکەی ئاشكراكرد\nلە هەولێر ٧ کۆمپانیای دەرمان داخران


مزگێنی دا بە سروە، بای بەھاری وا ھاتەوە نەورۆزی کوردەواری - آشتی\nنوشته شده توسط فرهاد در تاریخ ۱۳۹۶-۰۱-۰۱ 2,444 بازدید\nبە ناوی بەرزە ناوی بێگەرد و بێ ھاوتا\nبۆ جەماوەری شارە جوانەکەمان بانە، بە بۆنەی نوێڕۆژ و ھاتنی ساڵی نوێ؛\nسەرەتای ساڵی ٢٧١٧ی کوردی و بووژانەوەی سروشت، کە ھێمای ژیانەوە و خۆشەویستیە، لە ھەموان پیرۆز بێت.\nخۆشەویستان و ھاوشاریانی ھێژا، پێشەکی پیرۆزبایی خۆمان بە بۆنەی سەرھەڵدانی وەرزێکی نوێ، واتە نەورۆز و سەری ساڵی نوێی کوردی بە گەلی کورد بە تایبەت و سەرجەم گەلانی ھۆگری نەورۆز لە ناوخۆی ئێران و لە جیھان بەگشتی پیرۆز دەکەین.\nئازیزان و خۆشەویستان، شوناس و ناسنامەی ھەر نەتەوەیەک بریتیە لە پێشینەی فەرھەنگی. لەم نێوەدا داب و نەریتە کۆمەڵایەتیەکان ڕۆڵ و دەورێکی کارا دەبینن و نەریتی نەورۆزی پیرۆزیش وەک یەکێک لە گرنگترین و دیارترین بۆنە نەتەوایەتیەکان لەنێو بابەتە فەرھەنگیەکانی ئێمەدا وەک خۆر لە ئاسمانی مێژووی کوردەواریدا دەدرەوشێتەوە؛ ھەر بۆیەش پێویستە بۆ باشتر و شادتر بەڕێوەبردنی ئەم جەژنە پیرۆزە وەک ئەرکێکی نەتەوایەتی، گشت ھەست و ھزر و تواناکانمان تەرخان بکەین و ژن و پیاو، گەنج و بەتەمەن، خۆمان بە جل‌و‌بەرگی جوان و ڕەسەنی کوردی وەڕازێنین و لەم نەریتە پیرۆزەدا بە خاوەن دەرکەوین.\nخۆشەویستان، نوێڕۆژ (نەورۆز) واتا نوێ‌بوونەوە و دەسپێکی نوێ بەرەو گۆڕانێکی پیرۆز. بە گشتی ئاگر لە باوەڕی مێژووی ئێمەدا ھێمایەکی بەرز و بەنڕخ و پارێزراوە. ئەستوونی ئەو باوەڕەش لە سەر ئەو پێگە و بنەما پتەوە دامەزراوە کە لە چوار پێکھاتەی سەرکی جیھان (خاک، ئاو، ھەوا و ئاگر)، ڕەنگە سێیان (خاک و ئاو و ھەوا ) پیس و پەڵۆخ ببن؛ بەڵام ئاگر نەک پیس نابێت، بەڵکوو پیسیەکانیش لەگەڵ خۆی دەبات. کەواتە ئاگری نەورۆز نەک بۆ پیس‌کردنی ھەوا و ئاو و خاکەکەمان نییە، بەڵکۆ ھێمای پاک کردنەوە و پاراستنی جوانیەکانی ئەو ژینگەیە کە بۆخۆمان ژیانی تێدا بەسەر ئەبەین.\nبا ھەموومان پێکەوە بەرەو پێری جەژنی ڕەسەن و لە مێژینەی کوردەواری بچین؛ شادی بکەین و بە تێگەیشتن لە فەلسەفەی نەورۆز جەژن بگرین. بەرەو وەرزی بەھار بچین و بیکەینە بیانویەک بۆ چاوپێکەوتن و پێکەوەبوون و گۆڤەند و شادی و دووربین لە ھەر چەشنە ڕەفتارێک کە بۆنی جەژنی پێوە نەبێت. خۆ بپارێزین لە ھەر کارێک کە برین و ئێش و ئازار بخوڵقێنێ و کارەساتی دڵتەزێنێ لێ بکەوێتەوە؛ نەورۆز بکەین بە ئاگر کردنەوە و شادی و خۆشی و ھەڵپەڕین؛ نەک بە تەقاندن و لاستیک سووتاندن مەترسی بین لەسەر ھاووڵاتیان و سروشت و ژینگەی خۆمان پیس و پڵۆخ بکەین.\nکردەوەی دزێو و تۆقێنەر و کارەساتبار لە گەڵ فەلسەفەی نەورۆز و داب و نەریتە بەرزەکانی کوردەواریدا ناگۆنجێت و ئەوە دیاری ناحەزانە و دەستی چەپەڵی لە پشتە بۆ دوور خستنەوەمان لە ناسنامە و کلتوورمان.\nداوا لە سەرجەم ھاوشاریان دەکەین زۆر بە وریایی و ژیرانە بەرپەرچی ئەو کارە دزێوانە بدەنەوەو نەھێڵن کردەوەی ناحەز تێکەل بە داب و نەریتی بەرز و جوان و شیرینی کوردەواری بیت.\nبە ھیوای نەورۆزێکی شادیھێنەر و بەرەو ساڵێکی پڕ لە خۆشی و سەرکەوتن بۆ تاک و بنەماڵە و کۆمەڵگاکەمان و گشت مرۆڤایەتی. ٣٠ی ڕەشەمێی ١٣٩۵ی ھەتاوی (٣٠ بھمن ١٣٩۵ شمسی)\nواحد واحد لباس، جشن، بازی، صنایع دستی\nبنکەی گەشەی فەرھەنگی بانە – ئاشتی


بانكی رافیده‌ین داوا له هاوڵاتیان ده‌كات كه پاره‌كانیان له‌ماڵه‌وه هه‌ڵنه‌گرن\nبانكی رافیده‌ینی عێراق ئه‌و سووده گه‌ورانه ئاشكرا ده‌كات كه هاووڵاتیان له‌به‌رامبه‌ر دانانی پاره‌كانیان له بانك وه‌ریده‌گرن.\nئاوێنه: ئه‌مڕۆ چوارشه‌ممه بانكی رافیده‌ین رایگه‌یاندووه كه به‌رده‌وامن له كردنه‌وه‌ی هه‌ژماری بانكیی بۆ هاووڵاتیان و چین و توێژه‌كانی دیكه بۆ ئه‌وه‌ی پاره‌كانیان له‌بانك دابنێن.\nله‌مباریه‌وه نووسینگه‌ی راگه‌یاندنی بانكه‌كه له راگه‌یه‌نراوێكی رۆژنامه‌وانیدا ده‌ڵێت: به‌رده‌وامین له كردنه‌وه‌ی هه‌ژماره‌كانی هاووڵاتیان بۆ دانانی پاره‌كانیان له بانك و وه‌رگرتنی سووده ئه‌رێنییه‌كانی.\nهه‌روه‌ها بانكه‌كه داوا له هاووڵاتیان ده‌كات بۆ زانینی رێنماییه تایبه‌تییه‌كان و دانانی پاره‌كانیان، سه‌ردانی لقه‌كانیان بكه‌ن و هاوكات داواش له هاووڵاتیان ده‌كات كه پاره‌كانیان له‌ماڵه‌وه هه‌ڵنه‌گرن .\nشایانی باسه دوای ئه‌و قه‌یرانه داراییه‌ی كه‌به‌هۆی دابه‌زینی نرخی نه‌وت و بڵاوبوونه‌وه‌ی ڤایرۆسی كۆرونا، به‌رۆكی عێراقی گرتووه،بانكی رافیده‌ین چه‌ند جارێكه داوا له هاووڵاتیان ده‌كات كه پاره‌كانیان له‌ماڵه‌وه‌دا هه‌ڵنه‌گرن ،هه‌روه‌ها بڕیاریشه ئه‌مڕۆ ئه‌نجومه‌نی نوێنه‌رانی عێراق یاسای كورتهێنانی دارایی بخاته ده‌نگدانه‌وه، كه ماوه‌یه‌كه بۆته هۆی دواكه‌وتنی مووچه‌ی فه‌رمانبه‌ران.\nعێراق بۆ ساڵی دووەم لە ڕیزبەندی گەندەڵترین وڵاتانی جیهاندایە\nئێران بڕی گازی سروشتیی هەناردەكراو بۆ عێراق زیاد دەكات


مانگرتن لە کارکردن لە پێناوی چاککردنی بارودۆخی کار و ژیان، یەکێکە لە هێزە بزوێنەرە گرنگەکانی مێژووی هاوچەرخی مرۆڤایەتی و چەکێکی کاریگەری دەستی ئەوانەیە کە جگە لە کرێی هێزی کاریان هیچ سەرچاوەیەکی بژێوییان نییە و گەر بەدەستی دەسەڵاتداران بێت لە چاکترین حاڵەتدا بەشی نەمردن و رێنەگرتن لە خستنەوەی نەوەی نوێی کارگەر ، هیچ ئاستێکی دیکەی بژێوییان پێ رەوا نابینن.\nهەرچی مافێک ئەمڕۆ لەجیهانی پێشکەوتوودا بەردەستە، بە خود و کوالیتیی دێمۆکراسیشەوە، بەرهەمی مانگرتن و خەباتی سیاسیی ئەوانەیە کە "جگە لە کۆت و بەندەکانیان هیچیان نییە لەدەستی بدەن".\nبەڵام ئەمەی سەرەوە مانای وا نییە کە مانگران و سەرانی بزوتنەوەی سەندیکایی هەموو کات و لە هەموو شوێنێکدا پەریی بێ خەوش و گەردبن و کار وکردەوەیان قابیلی سەرزەنشت نەبێت. هەرکەسێک فلیمی "پیاوە ئایرلەندییەکە" ی دەرهێنەر (مارتن سکۆرسێزی) و ئەکتەران (رۆبەرت دینێرۆ) و (ئال پاچینۆ)،ی بەرهەمهێنراوی ساڵی 2019 ی بینیبێت، لەوە تێدەگات. فلیمەکە باسی ژیان و کوژرانی سەرکردەی سەندیکایی بەناوبانگی وڵاتە یەکگرتووەکانی ئەمریکا (جیمی هۆفە) دەکات، کە سەرەڕای سەرکەوتوویی ئەو بزوتنەوەیەی بەڕێوەیدەبرد، دەستی تێکەڵاوی مافیای ئەمریکا بوو و گەلێک لە سەرکەوتنەکانی بە یاریدە و دەستخۆشیی مافیا بەدەستهێنابوو و لە ئاکامیشدا هەر بەدەستی ئەوان کوژرا.\nلە زۆر وڵات، بە وڵاتی پێشکەوتووشەوە، ئەم جۆرە لێکنزیکییە لە نێوان باڵێکی بزوتنەوەی سەندیکایی و مافیا جۆراوجۆرەکان، هەقیقەتێکی بەردەوام و تاڵی ئەو بزوتنەوەیەیە.\nئەم شیردا بۆ داپیردا یە بۆچی؟ کێ لە کوردستاندا دەستی تێکەڵە؟ بۆ نەخوازەڵڵا قابیلە مافیا هەبێت لە وڵاتی ئێمەدا؟\nچەند مانگێکە، سەرەڕای بڵاو بوونەوەی پەتای کۆرۆنا و مەترسیی رۆژانەی بۆ سەر گیانی هاووڵاتیان و سەرەڕای داڕمانی چەندین ساڵەی دەزگا بێنازکەوتووەکانی تەندروستی لە کوردستان و بگرە لە سەرتاسەری عێراقدا، سەرباری هەووو ئەمانە،کەرتی گشتیی تەندروستی لە شاری سلێمانی جارێکی دیکە بەدەست مانگرتنی چەندمانگەی دکتۆرە جێنشینەکان، و پێدەچێت لەمەودوا،بە مانگرتنی ئەودوای کارمەندانییەوە بناڵێنێت. ئەمە لە کاتێکدایە کە بەرەو ئەوە دەچین زۆربەی نەخۆشخانەکانی شار لە نەخۆشی ئاسایی چۆڵکرێن و بکرێن بە نەخۆشخانەی تایبەتی کۆرۆنا.\nجێی داخە کە رەوایی داواکانیان بۆ پێدانی بێ دواکەوتنی مووچە و بێباکیی دەسەڵاتدارانی هەرێم لە ئاستی ئەو داوایە، هەندێک هەقیقەتی تاڵی ئەم مانگرتنەی شاردۆتەوە.\nخوێندکاری کۆلیژی پزیشکی بەپێی ئەو سیستەمە جیهانییەی پەیڕەو دەکرێت، لەگەڵ تەواوکردنی خوێندنیدا ئەرکی خوێندکاریی تەواو نابێت. بەڵکو دەبێت بە سیستەمێکی توندوتۆڵ و تاقەت پڕوکێندا تێپەڕێت کە سیستەمی نیشتەجێیی (اقامة: Residency)ە. ئەم سیستەمە بەشێکی دانەپچڕاوی خوێندن و راهێنانێتی. ئامانج لێی ئەوەیە کە خوێندکاری تازەدەرچوو چەند ساڵێک لەناو نەخۆشخانەکاندا شەو و رۆژ بژی و لەگەڵ ستافی پزیشکی و نەخۆشەکاندا مامەڵەی رۆژانەی هەبێت. لە زۆر وڵاتدا بە قۆناغی کۆیلایەتیی راهێنانی پزیشکان دادەنرێت و بە نانەسک چەند سەعاتێکی زۆر بە شەونخوونییەوە لە ژێردەستی دکتۆرە پسپۆڕەکاندا کار دەکەن. لە رێی ئەمەشەوە، ئەوەی ئەخلاقی کار و زانیاریی عەمەلییە کە لە زانکۆ فریانەکەوتوون فێری بن، لە بن دەستی مامۆستا نوێیەکانیاندا فێری دەبن. ژیان لە ناو ئازاری رۆژانە و ململانێی رۆژانەی نەخۆشەکان لەگەڵ مەرگدا ئەو بەشەی خوێندنە کە دکتۆری نیشتەجێ دەبێت فێریبێت. هەر بۆیەش وەک دکتۆری مومارس و خوێندکاری بۆرد ناچنە سیستەمی تەندروستییەوە تا بە سەرکەوتوویی قۆناغی نیشتەجێی تەواو نەکەن.\nجێی داخە کە لە سلێمانیدا ئەم پرانسیپە سەرەکییەی فێربوون و مەشقی دکتۆرەکان بۆتە قوربانیی مانگرتنیان. واقیعی حاڵ ئەوەیە کە دەمێکە نەخۆشخانە گشتییەکانی سلێمانی لە دکتۆری نیشتەجێ چۆڵکراون، بەڵام هەموویان، بەڵێ هەموویان، لە کاتێکدا بایکۆتی ئەرکەکانیان کردووە لە نەخۆشخانە گشتییەکان، لە نەخۆشخانە ئەهلییەکاندا، وەک ئەوەی دکتۆری تەواو بن و بێ چاودێریی و بەردەستیی دکتۆرە پسپۆڕەکان کاردەکەن. لەملا لە کاتی دەوامی خۆیاندا دەوام ناکەن چوونەتە ئەولا! دکتۆرێکی پسپۆڕ بۆی باسکردم کە یەکێک لە نیشتجێکانی ژێردەستی سەعات 2 ی شەو، لە کاتی دەوامی رەسمیی نیشتەجێکە لە نەخۆشخانەی گشتیدا، تەلەفۆنی بۆ کردووە و پێی گوتووە "نەخۆشێک لە ئەهلییەوە دنێرم بۆت، داخڵی بکە و ئەم کارانەشی بۆ بکە!" ئەمە 100٪ پێچەوانەی ئەو گفتوگۆیەیە کە دەبێت لە نێوان ئەو دوو کەسەدا روو بدات.\nپێش ئەوەی ئەم نووسینە بچێتە خانەی هێرش کردنە سەر دکتۆرەکانی ژێر راهێنان، دەبێت بپرسین: بۆچی رێگە دەدرێت بە دکتۆری ژێر راهێنان، کە بەشێک لە ئەرکیان خزمەتگوزارییە لە نەخۆشخانە گشتییەکاندا، رێگەیان پێدەدرێت، بێ ئەوەی ئەو قەرزەی لە ملیاندایە بە سیستەمی تەندروستیی گشتیی بدەنەوە، لە نەخۆشخانە ئەهلییەکان کار بکەن؟ ئەم پرسیارە سێ وەڵامی یەک لە یەک تۆقێنەرتری هەیە…\nیەکەم: حکومەتی شکستی سەرانسەری و دەزگا تەندروستی و ئیدارییەکانی بە هەموو چارەسەرێک، کە تینی نارەزایی لە نەبوونی مووچە کەمبکاتەوە، بە خۆشحاڵییەوە رازین. ئەگەر لە نەخۆشخانە ئەهلییەکان بژێوییان بەدەست بێنن ئەوا دکتۆرە نیشتەجێکان سەرئێشە کەمتر بۆ ئەمان دەخوڵقێنن. با ئەوە لادانیش بێت لە سیستەمێکی جیهانیی پەروەردەکردنی پزیشکانیش...بەوان چی؟ خۆ مێشکیان رەحەتە!\nدووەم: دەسەڵاتدارانی ئەم هەرێمە نەگبەتە دەمێکە لە مەسرەفی سیستەمە گشتییەکەی تەندروستی بێزارن و بە مافی هەژارانی ئەم وڵاتەی نازانن کە دەرەقەتی مەسرەفی پاراستنی تەندروستییان بێن. ئەوان دەیانەوێت لەرێی مردنی بێدەنگ و درێژخایەنی سیستەمی گشتیەوە سێکتەری تەندروستی بە تەواوی بخەنە باوەشی کەرتی تایبەتەوە. هەرکەسێکیش دەرەقەتی مەسرەفی چاکبوونەوە لە نەخۆشخانە ئەهلییەکان نایەت با بە بێدەنگی بمرێت و سەری بازاڕی ئازاد نەیەشێنێت.\nسێیەم: زۆربەی نەخۆشخانە ئەهلییەکان موڵکی کوڕ و کچی سەرانی دەسەڵاتن و تا نەخۆشخانە گشتییەکان بمێنن بۆ ئەمان باش نییە. مەرگی کەرتی تەندروستیی گشتی تەنها کەمتەرخەمی و نەفامیی دەسەڵات نییە، بەڵکو مسۆگەرکردنی بزنسی کوڕان و کچانیشیانە.\nبۆیە رووی دەمم دەکەمە پزیشکە نیشتەجێکان و پێیان دەڵێـم ئەمە بانگەشە نییە بۆ ریسوا کردنی مانگرتن، بەڵکو بانگەشەیە بۆ جیاکردنەوەی مانگرتنی راستی لە زڕەمانگرتن و رازی نەبوونە بەوەی ستانداردی فێربوونی یەکێک لە سەرکیترین و ئاڵۆزترین پیشەکان بە ناوی مافی مووچەوە تێکبدرێت. لە کاتی بەرەنگار بوونەوەی کۆرۆناشدا، داوایە بۆ دەسیتبەردار نەبوونی دەزگا گشتییەکانی تەندروستی لە ناسکترین کاتدا و لە رۆژانی پڕ مەترسیی داهاتوودا.\nدەسەڵات بێباکە، بێ مۆراڵە. بەجۆرێک مانبگرن کە هاووڵاتیان پاڵپشتتان بێت، با مانگرتن هەوڵی مەعاشی ئەملا و ئەولاش نەبێت. با مانگرتن رێگر نەبێت لە پێشکەشکردنی ئەو خزمەتگوزارییە تەندروستییە هەرەپێویستانەی کە ژیانی خەڵک دەکڕنەوە. پاراستنی کەرتی گشتی تەندروستی و فشار بۆ چاککردنی ئەرکی هەموو دانیشتاوانی شارە، بەڵام دەبێت بتوانین رێز لە لەخۆبردوویتان بگرین، ئەوجا.


ماڵپەری فیردەوس | ئایا دروستە ڕەجم بکرێت بە گولە یان بە شمشێر بکوژیت ؟\nسەردێری پرسیار: ئایا دروستە ڕەجم بکرێت بە گولە یان بە شمشێر بکوژیت ؟\nبەرواری دانان :2019-09-17 کۆدی پرسیار:1476\nپرسیار : ئایا دروستە ڕەجم بکرێت بە گولە یان بە شمشێر بکوژیت ؟ ض\nوەڵام : زانایان دەڵێن ڕەجم بۆ کەسی خێزاندار لە شتە تەوقیفی یەکانە مەجالی بیروڕا و ئیجتھادی تێدا نییە ، دەبێت ئیلا بە بەرد ڕەجم بکرێت نەک گولە و شمشێر .\nزانایانی اللجنة الدائمة للإفتاء دەڵێن : (( دروست نییە ڕەجم بکرێت بە کوشتن و شمشێر ، یان بە ئاگر ، چونکە ڕەجم تووندترە و باشترە بۆ کشانەوە لە فاحیشەی زینا ، ئەو تاوانەی کە گەورەترین تاوانە دوای شیرک و کوشتنی نەفسی حەڕامکراو ، چونکە حەدی زینا بە ڕەجم بۆ کەسی خێزاندار لە شتە تەوقیفی یەکانە مەجالی بیروڕا و ئیجتھادی تێدا نییە ، ئەگەر کوشتن بە شمشێر و ئاگر دروست بوایە بۆ کەسی زیناکەری خێزاندار ، ئەوە پێغەمبەر درود و سەلامی خوای لێ بێت ڕوونی دەکردەوە و ھاوەڵانی دەیانکرد دوای ئەو خوا لێیان ڕازی بێت . )) "فتاوى اللجنة الدائمة" (٤٩/٢٢) .


تەندروستی گەرمیان؛ توشبون و مردن بە کۆرۆنا بەشێوەیەکی مەترسیدار بەرزبونەتەوە\nبەڕێوەبەرایەتی گشتی تەندروستی گەرمیان ھۆشداری دەدات و رایدەگەیەنێت، ئامارەکانی کۆرۆنا بە رادەیەکی مەترسیدار بەرزبونەتەوە لە ھەر 100 کەسێک کە پشکنینیان بۆ دەکرێت 12 کەسیان توشبوی ڤایرۆسەکەن و لە دوێنێشەوە پێنج کەس مردون.\nئاوێنه: بەڕێوەبەرایەتی گشتی تەندروستی گەرمیان لەراگەیەندراوێکدا رایگەیاند، "ئامارەکانی کۆرۆنا بە رادەیەکی مەترسیدار بەرزبونەتەوە، بەشێوەیەک رێژەی توشبون گەشتوەتە 12%، واتا لە ھەر 100 کەسێک کە پشکنینیان بۆ دەکرێت 12 کەسیان توشبوی نەخۆشیەکەن، ھاوکات رێژەی مردنیشی بە ڤایرۆسەکە زۆر زیادیکردوە و تەنھا لە دوێنێ و ئەمڕۆدا پێنج ھاوڵاتی بە نەخۆشیەکە مردون لە سنورەکەماندا".\nئاماژەی بەوەشکردوە، داواکارن ھاوڵاتیان ئەم ئامارانە بە ھەند وەربگرن، خۆیان بپارێزن و رێکارەکانی خۆپارێزیی بە تەواوی جێبەجێ بکەن، بەشێوەیەک دور بن لە قەرەباڵەغی و تێکەڵیی زۆر، ھەروەھا ماسک بەکاربێنن و دەستیان بە بەردەوام بشۆن.\nبەڕێوەبەرایەتی گشتی تەندروستی گەرمیان باسی لەوەشکردوە، رێکارەکان لەگەڵ ھاتنی مانگی رەمەزانی پیرۆز دەبێت زیاتر و توندوتۆڵتر بکرێت لەلایەن ھاوڵاتیانەوە بۆ ئەوەی مانگەکی رەمەزان بە سەلامەتی و ئاسودەیی تێپەڕێت.


ئارسناڵ بەرپەرچی جەماوەرەكەی دەداتەوە.. گرێبەستی ڤینگەر نوێ دەكاتەوە\nرۆژنامە ئینگلیزییەكان ئاشكرایان كرد كە ئارسین ڤینگەری راهێنەری فڕەنسی داوایەكی دەستەی كارگێڕی یانەی ئارسناڵی قبووڵ كردووە سەبارەت بە درێژكردنەوەی ماوەی گرێبەستەكەی بۆ ساڵێكی تریش.\nدوێنێ شەموو یانەی ئارسناڵ لە گەڕی 29ی خولی نایابی ئینگلیزی بە ئەنجامی 1-3 گۆڵ بەرامبەر یانەی وێست برۆمیچ ئەلبیۆن دۆڕا، ئەم شكستە هاندەرانی یانەی ئارسناڵی توڕەتر كرد و وەك جارانی پێشوو داوای رۆیشتنی ڤینگەریان كرد.\nرۆژنامەی (سەندای ئێكسپرێس)ی ئینگلیزی بڵاوی كردەوە: دەستەی كارگێڕی یانەی ئارسناڵ دەستەوارەیەكی نوێیان ئاراستەی ڤینگەر كردبوو كە تێیدا داوای مانەوەی 2 ساڵی تریان كردبوو، بەڵام ڤینگەر رەزامەندی لەسەر مانەوەی تەنیا ساڵێك نیشانداوە.\nگرێبەستەكەی ئێستای ڤینگەر لەگەڵ یانەی ئارسناڵ لەگەڵ تەواوبوونی ئەم وەرزە بەكۆتا دێت، بەڵام ئەو راهێنەرە نایەوێ ئاوا بەئاسانی دەستبەرداری ئەو یانەیە بێت كە ماوەی 21 ساڵە راهێنەرایەتیی دەكات.\nدوای شكستەكەیان لە یارییەكەی دوێنێدا، ڤینگەر بۆ دەزگاكانی راگەیاندن گوتبووی: باش دەزانم لەبارەی داهاتوومەوە چ بڕیارێك دەدەم، لە ماوەیەكی كورتی داهاتووشدا بڕیاری كۆتاییم بۆ هاندەران ئاشكرا دەكەم و داواشیان لێ دەكەم چاوەڕوان بن.\nیانەكە ئێستا بەكۆكردنەوەی 50 خاڵ لە ریزی پێنجەمی یانەكانی ئەم وەرزەی خولی نایابی ئینگلیزی دێت، ئەگەریش هەر لەم ریزبەندییەدا بمێنێتەوە، ئەوا بۆ وەرزی داهاتوو ناتوانێ لە خولی یانە پاڵەوانەكانی ئەوروپا بەشداربێت.